# VÁLLALKOZÁSI SZERZŐDÉS

Amely létrejött egyrészről a

MÁV Magyar Államvasutak Zártkörűen Működő Részvénytársaság

Székhely: 1087 Budapest, Könyves Kálmán krt. 54-60.

Cégjegyzékszám: 01-10-042272

Cégbíróság: Fővárosi Törvényszék Cégbíróság

Adószám: 10856417-2-44

Statisztikai számjel: 10856417-5221-114-01

Számlázási cím: MÁV Zrt. 1087 Budapest, Könyves Kálmán krt. 54-60.

Számlavezető pénzintézet: Kereskedelmi és Hitelbank Zrt.

Számlaszám: 10201006-50080399

Képviseli: Puszpán János beruházás lebonyolító igazgató

Szőnyi Péter műszaki előkészítési osztályvezető

mint megrendelő (a továbbiakban: „**Megrendelő**” vagy „MÁV Zrt.”),

másrészről a

Név:

Székhely:

Levelezési cím:

Számlavezető pénzintézete:

Számlaszáma:

Adószáma:

Statisztikai számjele:

Cégbíróság:

Cégjegyzék szám:

Képviseli:

mint vállalkozó (a továbbiakban: „**Vállalkozó**”)

Megrendelő és Vállalkozó a továbbiakban együtt, mint „**Felek**”, külön-külön, mint „**Fél**” között, az alábbi feltételekkel:

**Preambulum**

Jelen szerződés megkötésére a Megrendelő által **„Különböző állomások és megállóhelyek tipizált mérőszekrényeinek kiépítése – Sülysáp, Gyál, Farmos, Vác-Alsóváros, Vecsés, Vácrátót”** tárgyban indított beszerzési eljárás eredményeként kerül sor. Vállalkozó, mint ajánlattevő az eljárásban a legkedvezőbb ajánlatot nyújtotta be, így Megrendelő a Vállalkozóval, mint nyertes ajánlattevővel kíván szerződést kötni. A beszerzési eljárás dokumentumai a Szerződés elválaszthatatlan részét képezik. A szerződéskötést a tárgyban közbeszerzési eljárás nem előzte meg, mivel a szerződés értéke nem éri el a közbeszerzési értékhatárt az összeszámítási kötelezettség figyelembevételével sem.

**FOGALOM MEGHATÁROZÁSOK**

A Szerződésben a következő kifejezéseket az alábbiak szerint kell értelmezni:

**„SAP Teljesítés Igazolás”:** a Megrendelő által kiállított pénzügyi teljesítésigazolás.

„**Bizalmas Információ”:** a másik Fél üzleti tevékenységével kapcsolatos bármiféle és valamennyi információ, ideértve különösen a működésekre, eljárásokra, módszerekre, könyvvitelre, technikai adatokra, know-how-ra vagy meglévő és lehetséges megrendelőkre vonatkozó vagy bármilyen más információ, melyet az adott Fél jogszerűen bizalmasként határozott meg.

**„Elháríthatatlan külső okok” (vis maior):** minden olyan rendkívüli, előre nem látható tény, körülmény, amely a szerződésszegő fél érdekkörén kívül esik és elháríthatatlan. Így különösen vis maiornak minősülnek a természeti katasztrófák, háborús események, nemzetközi vagy nemzetvédelmi érdekből elrendelt csapatmozgások, országos szintű sztrájk.

**„Rendkívüli események”**: az olyan előre nem látható balesetek, káresemények, amelyet általában el lehet hárítani, de amelyek még a legnagyobb gondosság mellett is bekövetkezhetnek, vagy olyan előre nem látható baleset, káresemény, amely valamely személy, vagy szervezet vétkes közrehatására vezethető vissza, és a vasútüzem működését megzavarja.

**„Kapcsolt vállalkozás**”: az a vállalkozás, amely a számvitelről szóló törvény értelmében a MÁV Zrt.-vel összevont (konszolidált) éves beszámoló készítésére köteles, vagy olyan vállalkozás,

a) amely felett a MÁV Zrt. közvetlenül vagy közvetve meghatározó befolyást gyakorol,

b) amely a MÁV Zrt. felett meghatározó befolyást gyakorol, vagy

c) amely a MÁV Zrt.-vel közösen egy másik vállalkozás meghatározó befolyása alatt áll.

**„Munkaterület”:** azt a MÁV Zrt. működtetésébe tartozó, a Vasúti tv. 2. § -a és 1. melléklete szerinti vasúti infrastruktúra körébe tartozó helyet, vagy azokat a helyeket jelenti, amelyeket a Megrendelő vonalszám és szelvény megjelöléssel határoz meg, és hozzáférhetővé tesz a Vállalkozó munkájának elvégzéséhez. Ide tartozik még a MÁV Zrt. tulajdonában vagy vagyonkezelésében lévő olyan mértékű terület, amelyet a Vállalkozó a Megrendelő beleegyezésével használ.

**„Műszaki ellenőr”:** a Megrendelő lebonyolító szervezetének képviselője, aki felelős a kivitelezés szakszerűségének folyamatos figyelemmel kíséréséért, az építőipari kivitelezői tevékenységről szóló 191/2009 (IX. 15.) kormányrendelet szerinti műszaki ellenőrzési feladatok elvégzéséért. A Műszaki ellenőr felelős továbbá a Szerződés vonatkozásában a munkaterület átadásnak és az elkészült létesítmények átadás-átvételi eljárásának megszervezéséért, az átadási eljárások szabályszerűségéért, megvizsgálja az elkészült létesítményt és a Szerződésben foglaltak teljesülését.

**„Nap”:** naptári napot jelent kivéve, ha a Szerződés vagy jogszabály munkanapról rendelkezik. Amennyiben a nem munkanapokban megállapított határidő utolsó napja szabad- vagy munkaszüneti napra esik, abban az esetben a határidő a következő munkanapon jár le.

**„Pótmunka”:** A Vállalkozó köteles elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé. A vállalkozó az elvégzett pótmunka ellenértékére jogosult. Pótmunka kizárólag szerződésmódosítás keretében rendelhető meg. A Pótmunka elszámolásának alapja a 4. sz. melléklet szerinti árazott költségvetés.

**„Többletmunka”:** A Vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg A Vállalkozó a többletmunka ellenértékének megtérítésére nem tarthat igényt.

**„MÁV csoport”:** a MÁV Zrt., valamint az olyan MÁV Zrt. tulajdonú gazdasági társaságok, amelyeknél a tulajdonos MÁV Zrt. a számviteli törvény szerinti meghatározó befolyással rendelkezik.

**„Meghatározó befolyás”:** a Polgári Törvénykönyvről szóló 2013. évi V. törvény (a továbbiakban: Ptk.) 8:2.§ (2) bekezdése szerinti fogalom.

1. **A szerződés tárgya**
   1. Megrendelő megrendeli, Vállalkozó pedig elvállalja a **„Különböző állomások és megállóhelyek tipizált mérőszekrényeinek kiépítése – Sülysáp, Gyál, Farmos, Vác - Alsóváros, Vecsés, Vácrátót”** megnevezésű munkát, a jelen Szerződés 1. számú – Műszaki leírás c. - mellékletében meghatározott tartalommal és paraméterek szerint.
   2. Megrendelő tájékoztatja a Vállalkozót, hogy **a Szerződés tárgyát képező munkák nem építési hatósági engedélykötelesek, és sem hatósági tudomásulvételi eljáráshoz, sem egyszerű bejelentéshez nem kötött tevékenységek.**
2. **A szerződés hatálya, teljesítési határidő**
   1. A Szerződés a mindkét Fél általi aláírás napján lép hatályba, és a Felek valamennyi szerződéses kötelezettségnek teljesítéséig marad hatályos. Amennyiben a Felek általi aláírás nem ugyanazon a napon történik, úgy a Szerződés aláírásának napja az utolsó aláíró aláírásának napja.
   2. A teljesítés határideje: a szerződés hatálybalépésétől számított 90 nap, amelybe az átadás-átvétel időtartama is beleszámít.
3. **Vállalkozói díj**
   1. **A jelen Szerződésben meghatározott tevékenységek maradéktalan elvégzéséért Vállalkozó nettó: ……………..,-Ft, azaz nettó ……………………………………………………… forintra jogosult.**
   2. **A Vállalkozói díj helyszínenként:**

**Sülysáp : nettó: ……………..,-Ft,**

**Gyál: nettó: ……………..,-Ft,**

**Farmos: nettó: ……………..,-Ft,**

**Vác - Alsóváros nettó: ……………..,-Ft,**

**Vecsés: nettó: ……………..,-Ft,**

**Vácrátót: nettó: ……………..,-Ft,**

Az általános forgalmi adó a teljesítéskor hatályos ÁFA törvény rendelkezési szerint kerül felszámításra

* 1. A 3.2. pontban meghatározott díjak átalány áras elszámoláson alapuló átalánydíjat jelentenek..

A vállalkozói díj magában foglalja a Vállalkozó által a Szerződés és mellékletei alapján teljesítendő valamennyi kötelezettség ellenértékét. A vállalkozói díj tartalmazza a jelen Szerződés szerinti munka – hiba- és hiánymentes – megvalósításának teljes ellenértékét, beleértve a Vállalkozó valamennyi szerződéses kötelezettségét, a jótállási kötelezettség keretein belül teljesítendő szolgáltatásokat, a többletmunkát, a Vállalkozó jelen Szerződés szerinti feladatai szerződésszerű teljesítésének valamennyi költségét, díját.

* 1. A Felek rögzítik, hogy a Vállalkozó meggyőződött és számot vetett az ajánlatában:
* a vállalkozói díjat érintő minden feltétellel és körülménnyel,
* azzal a kötelezettséggel, hogy a munkákat a szerződésben és a beszerzési eljárás dokumentumaiban leírt módon, és teljes körűen kell végrehajtania,
* a munkaterület általános és speciális körülményeivel.
  1. Vállalkozó kijelenti, hogy a műszaki leírást megismerte, költségvetését a Megrendelő által kiadott árazatlan költségvetési kiírás felülvizsgálatát követően készítette, az elvégzendő munkát zavaró körülményeket a tőle elvárható szakmai gondossággal tanulmányozta, ennek alapján a vállalkozói díjba az összes költséget beépítette.
  2. Pótmunka felmerülése esetén a Pótmunka ellenértéke elszámolásának alapja amennyiben a kizárólag mennyiségi eltérés miatt merül fel, a Szerződés 2. sz. mellékletének részét képező árajánlat egységárai, illetve amennyiben nem kizárólag mennyiségi eltérés miatt merül fel, külön egységárelemzéssel alátámasztott pótköltségvetés. A Pótmunka tételes elszámolású.
  3. A Pótmunkát Megrendelő csak akkor ismeri el, ha az elvégzendő munka a Szerződést figyelembe véve – műszaki tartalma alapján – valóban Pótmunka, és ha a Vállalkozó a Pótmunka igényét az e-építési naplóban vagy egyéb írott dokumentummal bejelentette, szükségességét a Műszaki ellenőr elismerte és a Megrendelő nevében a 10.1. pont szerinti Kapcsolattartó személy azt megrendelte.
  4. A Felek egyezően rögzítik, hogy a 3.1. pont szerinti Vállalkozói díjon felül Pótmunka ellenértékének érvényesítésére kizárólag a Felek külön megállapodása esetén, külön szerződés vagy szerződésmódosítás keretében van lehetőség.
  5. A Felek egyezően rögzítik, hogy többletmunka költsége nem érvényesíthető Megrendelővel szemben.

1. **A teljesítés módja, helye, ütemezése**
   1. A kivitelezés helye a műszaki tartalomban meghatározott helyszínek: Sülysáp, Gyál, Farmos, Vác - Alsóváros, Vecsés, Vácrátót.
   2. A 2. mellékletben csatolt műszaki – gazdasági tájékoztatókban foglaltaknak megfelelően azokon a helyszíneken, ahol ezt az Áramszolgáltató kifejezetten előírta, mérési tervet kell készíteni.
   3. A tárgyi munkálatokra vonatkozóan a mérési kiviteli tervdokumentációt jóváhagyás – amennyiben azt a műszaki-gazdasági tájékoztató a 4.2. pontban említettek szerint kötelezően előírja - céljából be kell nyújtani a területileg illetékes áramszolgáltató (pl.: ELMŰ Hálózati Kft. Méréstechnikai és Mérőellenőrzési Osztály, 1132, Budapest, Váci út 72-74.) részére 2 példányban, továbbá a MÁV illetékes szervezeteinek részére is (MÁV Zrt. Infrastruktúra Fejlesztési Igazgatóság, Technológiai Rendszer Fejlesztési Osztály, MÁV Zrt. Infokommunikációs és technológiai rendszerek főigazgatóság TEB Igazgatóság Erősáramú Osztály, valamint Pályaműködtetési Vezérigazgató-helyettesi Szervezet Pályavasúti Területi Igazgatóság Budapest).
   4. A tervek megrendelői jóváhagyásának időigényét figyelembe véve a mérési tervek benyújtási határideje a szerződés hatályba lépését követő legkésőbb 30. nap.
   5. A mérési tervdokumentáció Megrendelő részére történő átadás helyszíne: MÁV Zrt. Beruházás Lebonyolító Igazgatóság Technológiai Tervezési Iroda (1087. Budapest, Könyves Kálmán krt. 54-60.), a …. pontban megjelölt kapcsolattartó részére címezve, aki a 4.3. pontban jelölt szervezetek részére a tervdokumentációkat továbbítja, és Vállalkozó részére legkésőbb 8 munkanapon belül visszajelez annak a MÁV illetékes szervezeteinek felöli elfogadásáról. Az elfogadás írásos kézhezvételétől számítva legkésőbb 8 napon belül Vállalkozó köteles a papírformai terveket is átadni.
   6. A munkálatok „A felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről” szóló 77/2020. (VII.03. MÁV Ért. 18.) EVIG sz. utasítás alapján kiállított belépési és behajtási engedélyek birtokában végezhetőek. A jelenleg hatályos szabályozás alapján a munkavégzés megkezdéséhez – az említett utasításban foglaltak, munkavédelmi oktatás, illetve szakfelügyelet megkérése mellett – további engedélyre nincs szükség.
   7. A MÁV Zrt. üzemi területére csak érvényes, személyre szóló vagy csoportos belépési engedély vagy belépésre jogosító igazolvány, igazolás birtokában lehet belépni, illetve ott tartózkodni.
   8. Az engedélykérelmek elbírálására, az engedélyek kiadására a MÁV Zrt. Biztonsági Főigazgatóság központi irányítási szervezete jogosult.

A belépési engedély megszerzésének feltétele az általános vasúti tevékenység végzéséhez szükséges oktatás igazolása, mely az alábbi részekből áll: a Vasútüzemi Munkák Biztonsági Szabályzata, Magatartási szabályok a vasúti vágányok közötti közlekedésnél, Általános előírások az üzemi személyzet részére, Biztonsági szabályok a vasúti vágányok közötti és a vasúti vágányokat keresztező anyagmozgatásnál, szállításnál.

Munkavédelmi oktatás hiányában csak a megfelelő munkavédelmi feltételeket biztosító szakfelügyelet kísérő jelenléte mellett engedélyezhető az eseti belépés, benntartózkodás.

A belépési engedély kizárólag az engedélyen feltüntetett munkavégzési céllal, helyszínre és időszakban jogosít belépésre.

* 1. A munkavégzés megkezdéséhez területi munkavédelmi oktatáson való részvétel szükséges, melyet Vállalkozó a MÁV Szolgáltató Központ Zrt. Munkavédelmi Szervezetnél (Budapest, 1087, Könyves Kálmán Körút 54-60.) tud igényelni.
  2. A bontott berendezéseket át kell adni a Pályavasúti Területi Igazgatóság Budapest, helyileg illetékes szervezetének. A berendezések átvételében illetékes személyek:

Területi szakaszmérnökök elérhetősége:

Sülysáp, Gyál, Farmos, Vecsés:

Zakar Tamás

[zakar.tamas@mav.hu](mailto:zakar.tamas@mav.hu)

+36 (30) 613 9542

Vácrátót, Vác - Alsóváros:

Vigh 2 Zoltán

[vigh.zoltan2@mav.hu](mailto:vigh.zoltan2@mav.hu)

+36 (30) 930 3851

Főnökségvezető:

Kadlecsik Bálint

energiaellátási főnökségvezető

+36-30-304-9620

[kadlecsik.balint@mav.hu](mailto:kadlecsik.balint@mav.hu)

* 1. A Vállalkozóknak a bontási munkálatok során be kell tartani a 45/2016. (X. 28. MÁV Ért. 17.) EVIG sz. „A Magyar Állam tulajdonában és a MÁV Zrt. vagyonkezelésében, továbbá a MÁV Zrt. tulajdonában lévő tárgyi eszközök selejtezéséről” szóló utasításban foglaltakat.

**Munkaterület átadása-**

* 1. A munkaterület Vállalkozó részére történő átadásáról legalább 3 munkanappal az átadás előtt Megrendelő írásos értesítést küld Vállalkozó részére, amit Ő írásban köteles visszaigazolni, illetve ha az időpont nem megfelelő, az Megrendelő részére jelezni, és egy új időpontot közösen kijelölni. Az új időpont legkésőbb az eredetileg kijelölt időponttól számítva további 3 munkanap lehet.
  2. A munkaterület átadás a műszaki tartalomban rögzített helyszínenként történik, és a 4. pont alatt felsorolt tevékenységek is helyszínenként értendők.
  3. Állomási területen Vállalkozó köteles az átadott munkaterületet a munkavégzés időtartama alatt a közforgalom elől elzárt csatlakozási pontnál jól érzékelhetően jelölni.
  4. Felek az átvett-átadott munkaterület munkabiztonsági állapotáról írásban nyilatkoznak, megállapításaikat a munkabiztonsági szabályokban foglaltaknak megfelelően rögzítik.
  5. Az átadott-átvett munkaterület, valamint az ott lévő berendezések, eszközök, létesítmények biztonsági állapotának megőrzéséről, munkavédelmi szabályokban meghatározott kötelezettségek teljesítéséről a Vállalkozó gondoskodik, és felel az ennek elmulasztásából eredő kárért.
  6. A Vállalkozó az átadási jegyzőkönyvben meghatározott időpont után – vagy bármely okból ettől eltérő időpontban – a munkaterület a munkabiztonsági állapotáról szóló írásbeli nyilatkozattal köteles visszaadni. A Vállalkozó a munkaterület visszaadásának meghatározott időpontjában várható módosítási igényét is köteles írásban jelezni, amelynek – közös megegyezéssel történő – módosítását Feleknek írásban kell rögzíteni.
  7. A MÁV Zrt. a munkaterületet – alvállalkozó bevonása esetén – is a Vállalkozó részére adja át, illetve a Vállalkozótól veszi vissza.

**A teljesítés módja**

* 1. A mérőszekrény kivitelezését csak regisztrált villanyszerelő végezheti, akinek az áramszolgáltató által rendelkezésre bocsátott dokumentumokon igazolnia kell, hogy a kiépített mérőszekrény megfelel az előírásoknak. Az előírt dokumentumokat át kell adni a Megrendelő részére.
  2. A mérőszekrény kiépítését és üzembehelyezését, és az ehhez szükséges járulékos adminisztrációk elvégzését a MÁV Szolgáltató Központ Zrt. Beszerzési, környezetvédelmi és szállítási üzletág Környezetvédelem, szállítás, leltározás és vasútüzemi tevékenység Környezetvédelem és energia Energiagazdálkodás és Környezetvédelmi mérések szervezetének bevonásával kell elvégezni. Az Energiagazdálkodás kapcsolattartó személyei:

Turbucz Attila, területi főenergetikus

[turbucz.attila@mav-szk.hu](mailto:turbucz.attila@mav-szk.hu)

+36-30-885-6522

Várady-Botyánszky Orsolya Lenke, területi főenergetikus

varady-botyanszky.orsolya.lenke@mav-szk.hu

+36-30-518-7694

Kiss Balázs, környezetvédelem és energia vezető

[kiss.balazs@mav-szk.hu](mailto:kiss.balazs@mav-szk.hu)

+36-30-756-1144

**Műszaki átadás-átvétel**

* 1. A munka és a megvalósulási tervdokumentáció átadásáról, az átadást megelőző legalább 3 munkanappal Vállalkozó értesíti Megrendelőt az átadás időpontjáról. Megrendelő az értesítést követő 2 munkanapon belül jelezheti, ha az átvétel időpontja nem megfelelő számára, ez esetben Megrendelő értesíti az új időpontról a Vállalkozót.
  2. A Munka elvégzését Megrendelő műszaki átadás-átvétel során ellenőrzi. A műszaki átadás-átvételen Vállalkozó is jelen van. A Megvalósulási Tervdokumentációt Vállalkozó 1-1 példányban papír és elektronikus formátumban adja át a műszaki ellenőr részére a műszaki átadás-átvétel megkezdése előtt. A műszaki átadás-átvételről és a Megvalósulási Tervdokumentáció átvételéről átadás-átvételi jegyzőkönyvet kell felvenni. Ebben összegezik az észlelt mennyiségi vagy minőségi hibákat és hiányosságokat, a hibák kijavításának, illetve az esetleges hiányok pótlásának Megrendelő által előírt póthatáridejét.
  3. Az új mérőszekrény, valamint a hozzá kiépült hálózat üzembe helyezése után, az átadás-átvételen megállapított hiányosságokat Vállalkozó köteles megszüntetni legkésőbb 15 napon belül. A hiányosságok kijavítása után kiállítható a teljesítés igazolás, valamint a számla. A műszaki átadás-átvétel során át kell adnia a Megrendelő részére valamennyi, a 191/2009. (X.15.) Korm. rendelet 33. §-ban megnevezett, egyben a jelen Szerződés műszaki tartalmának teljesítése kapcsán releváns dokumentumot, valamint valamennyi, a műszaki átadás-átvétel során a Megrendelőnek bemutatott dokumentumot. A dokumentumokat papír alapon és digitalizált formában, PDF formátumban kell átadni 6 példányban. Az alábbi, megvalósulási dokumentumokat papíron és digitálisan, DWG és PDF/A formátumban is át kell adni az alábbiakat:
* a magyar nyelvű megvalósulási tervdokumentáció, az építőipari kivitelezési tevékenységről szóló 191/2009. (IX. 15.) Korm. rendelet 1. melléklete szerinti tartalommal
* a beépített berendezések, szerelvények, szerelési anyagok teljesítmény nyilatkozatai, hatósági és MÁV bevezetési- és alkalmazhatósági engedélyek, felelős műszaki vezetői nyilatkozatok, kivitelezői nyilatkozatok, felülvizsgálati, üzembehelyezési jegyzőkönyvek, kezelési útmutatók, technológiai utasítások, szabályzatok és karbantartási utasítások dokumentumai, stb.
  1. A műszaki átadás-átvételi eljárás lefolytatásának határideje: a megkezdését követő naptól számított legfeljebb 30 nap..
  2. Megrendelő a jelen Szerződésben meghatározott munkákat akkor veszi át, ha a Vállalkozó teljesítése megfelel a Szerződésben foglalt valamennyi követelménynek és a MÁV Zrt. vonatkozó rendelkezéseinek.
  3. Az átadás-átvétellel járó valamennyi költséget a Vállalkozó viseli. A Vállalkozó kötelessége az átadás-átvételhez szükséges, a jelen Szerződésben és jogszabály által előírt dokumentumok, okmányok biztosítása is.
  4. A Megrendelő a Vállalkozó teljesítésének elismeréséről vagy az elismerés megtagadásáról legkésőbb az utolsó átadás-átvételi jegyzőkönyv keltétől vagy az erről szóló írásbeli értesítés kézhezvételétől számított 8 munkanapon belül köteles írásban nyilatkozni.
  5. Vállalkozó valamennyi szerződéses feladat vonatkozásában Megrendelő előzetes jóváhagyásával előteljesítésre jogosult.

1. **Számlázási és fizetési feltételek**
   1. Vállalkozó 3 teljesítési helyre vonatkozó munkák elvégzése után kiállított SAP Teljesítés Igazolás átvétele után jogosult 1 db részszámla, majd a szerződésben foglalt maradék helyszíneken történő sikeres teljesítés után további 1 db végszámla benyújtására.
   2. A kiállított számlán feltüntetett teljesítési időpont meg kell, hogy egyezzen a SAP teljesítésigazoláson feltüntetett teljesítési időponttal (Áfa tv. 55.§, 57.§).
   3. A számlát 1 példányban kell benyújtani. A számlát a Megrendelő csak akkor fogadja be, ha azon megtalálható a szerződés iktatószáma, valamint a SAP rendelésszám. Az előbbiek nélkül beérkezett számlát a Megrendelő hiánypótlásra visszaküldi a Vállalkozónak. A szerződés szerinti fizetési esedékesség a helyesen kiállított számla Megrendelő általi kézhezvételétől számítandó. Az előbbiek hiányából eredő késedelmes fizetésért a Vállalkozó késedelmi kamat felszámítására nem jogosult.
   4. Megrendelő csak a helyesen és hiánytalanul kiállított számlát fogadja be. A helytelenül és/vagy hiányosan kiállított számla miatti késedelmes fizetésért Vállalkozó késedelmi kamat felszámítására nem jogosult.
   5. Számlázási cím / Vevő neve, címe: MÁV Zrt. 1087 Budapest, Könyves Kálmán körút 54-60.
   6. Papír alapú számla benyújtásának címe / postázási cím: MÁV Zrt. 1426 Budapest, Pf. 24.
   7. Elektronikus számla benyújtása az eszamla@mav.hu e-mail címen van lehetőség. Elektronikus számla benyújtása esetén az elektronikus számlának meg kell felelnie az Áfa törvény 175. §-ában, továbbá a jelen Szerződés 6. számú mellékletében meghatározott követelményeknek. Amennyiben a 6. számú mellékletben rögzítettektől eltérő formátumú elektronikus számla érkezik, akkor az megfelelőség hiányában nem minősül számlának, így az nem minősül befogadottnak.
   8. A számla ellenértéke a SAP Teljesítés Igazolásban elismert összeg.
   9. A Megrendelő előleget, fizetési biztosítékot nem ad, egyéb szerződést megerősítő mellékkötelezettség nem terheli.
   10. A megfelelő tartalommal kiállított számla ellenértéke a számla MÁV Zrt. általi kézhezvételétől számított 30 napos fizetési esedékességgel, átutalással kerül kiegyenlítésre a Vállalkozó jelen Szerződésben megjelölt bankszámlájára.
   11. Késedelmes fizetés esetén a Vállalkozó a fizetés esedékességét követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 (nyolc) százalékponttal növelt értékének megfelelő késedelmi kamat felszámolására jogosult a Ptk.-ban meghatározott feltételekkel.
   12. A Vállalkozó számlája azon a napon számít pénzügyileg teljesítettnek, amikor a Megrendelő számlavezető pénzintézete a Megrendelő fizetési számláját a Vállalkozó számlájának összegével megterhelte.
   13. A Megrendelővel szembeni bármilyen követelés engedményezése (ide értve annak faktorálását is), illetve Megrendelővel szembeni bármilyen követelésen zálogjog alapítása csak a Megrendelő előzetes írásos jóváhagyásával lehetséges. A Megrendelő írásos jóváhagyása nélküli engedményezéssel, zálogjog alapítással a Vállalkozó szerződésszegést követ el a Megrendelővel szemben, melynek alapján a Vállalkozót kártérítési felelősség terheli.
   14. Felek megállapodnak abban, hogy amennyiben a jogosultnak a MÁV Zrt. felé tartozása áll fenn, úgy a MÁV Zrt. határozza meg a tartozás(ok) elszámolásának rendjét.
2. **Jótállás, szavatosság**
   1. Vállalkozó az általa elvégzett Munkákért 3 év jótállást, az általa szállított és beépített berendezésekre 3 év jótállást és jogszabály szerinti szavatosságot vállal. Amennyiben a beépített anyagok, vagy eszközök gyártói ennél a Megrendelő részére kedvezőbb feltételeket biztosítanak, úgy a Megrendelő számára kedvezőbb feltételeket kell irányadónak tekinteni.
   2. Vállalkozó jótállási illetve szavatossági kötelezettsége fennáll a Szerződés teljesítésében közreműködő egyéb személyek által elvégzett munkára is.
   3. A jótállási kötelezettség kezdetének időpontja: a szerződés keretében megvalósított munka sikeres műszaki átadás-átvételi eljárás lezárásának, a teljes munka befejezésének az időpontja, mely időpont a teljesítésigazolásban meghatározott dátum.
   4. A jótállási időn belül Vállalkozó köteles a hibát saját költségén kijavítani, szükség esetén a meghibásodott eszköz cseréjét biztosítani. Vállalkozó köteles a jótállási időn belül a helyszíni hibaelhárítást a hiba bejelentést követően Megrendelő képviselőjével egyeztetett időpontban, de legkésőbb 5 munkanapon belül, sürgősségi igény esetén 24 órán belül megkezdeni. Amennyiben a Vállalkozó az egyeztetett időpontig nem kezdi meg a hibaelhárítást, úgy a mulasztásról és a kialakult helyzetről jegyzőkönyvet kell készíteni, melyben meg kell határozni a tényleges kár és a mulasztásból eredő kár nagyságát, melyet a Vállalkozó a Ptk. szabályai szerint köteles megtéríteni. Vállalkozó a jótállás keretében történő hibaelhárítások, javítások jelen pont szerinti határidőben történő elvégzése érdekében köteles megfelelő mennyiségben saját raktárkészletet biztosítani. Ez vonatkozik minden járulékos alkatrészre (kábelezés, csatlakozok, stb.).
   5. A Vállalkozó hibájából bekövetkező meghibásodás következtében a jótállási idő meghosszabbodik a hiba bejelentésétől az elhárításáig eltelt időszakkal.
   6. Azok a jótállási követelések, amelyek bejelentésére a jótállási idő alatt került sor, érvényben maradnak a jótállási idő letelte után is mindaddig, míg azokat ki nem elégítik. Ugyanez vonatkozik a szavatossági igényekre is a szavatossági idő vonatkozásában.
   7. Vállalkozó szavatol azért, hogy a jelen Szerződés keretében átadott termékek és elvégzett munkák hiba- és hiánymentesek, megfelelnek a vonatkozó jogszabályoknak, műszaki-szakmai előírásoknak, illetve a vonatkozó szabványoknak, a MÁV Zrt. idevonatkozó utasításaiban és vasútüzemi előírásaiban foglalt követelményeknek, valamint azokat per-, teher-, és igénymentesen adja át.
   8. Vállalkozó szavatol azért, hogy a Szerződés tárgyaként meghatározott tevékenység, szolgáltatás teljesítéséhez szükséges eljárások, know-how, szoftverek, technológiák egyéb szerzői jogvédelem alatt álló szellemi termékek fölött harmadik személynek nincs olyan joga, amely a Szerződés teljesítésében a Feleket gátolná. Vállalkozónak kártalanítania kell Megrendelőt minden olyan igény esetén, amely valamely szabadalmi védjegy, ipari tervezési jog, szoftverrel összefüggő jog stb. megsértéséből származik azáltal, hogy azt szerződő Felek jelen Szerződés során felhasználtak.
   9. Vállalkozó olyan anyagot, eszközt, alkatrészt, berendezést nem használhat fel, amely a Megrendelő tulajdonszerzését és/vagy az elkészült munka felhasználását bármilyen formában korlátozná. Ezen felhasználási tilalom addig érvényes, ameddig a Vállalkozó a harmadik személy követelését ki nem elégítette, vagy vele – írásban – a felhasználásról külön meg nem állapodott. E rendelkezés megsértése esetén a Vállalkozó felel minden olyan kárért, amely a Megrendelőt harmadik személy igényérvényesítésével összefüggésben éri.
   10. A jótállási és szavatossági jogok fennállnak abban az esetben is, ha Megrendelő a Vállalkozó hibás teljesítéséről tudott, vagy azt elfogadta.
3. **A Feleket egyaránt megillető jogok és terhelő kötelességek**
   1. A Felek a jelen Szerződés teljesítése során együttműködni kötelesek. Ennek keretében a Felek kötelesek egymást írásban értesíteni mindazon körülményekről, amelyek a Szerződésben vállalt kölcsönös kötelezettségekből kifolyólag a teljesítést érintik.
   2. A Szerződés teljesítését érintő és azzal összefüggésben megtett mindennemű nyilatkozat, értesítés, levél vagy jóváhagyás csak írásban érvényes és csak akkor fejti ki joghatását, ha a Felek azt a kapcsolattartók illetve az általuk kijelölt személyek részére kézbesítik. Az ilyen írásbeli közlést tartalmazó küldemény kézbesítettnek tekintendő az alábbiak szerint:

* átvételi elismervény ellenében kézbe történő átadás esetén az átadás időpontjában,
* futárposta esetében a küldemény átvételének napján,
* ajánlott-tértivevényes postai küldemény esetén a tértivevényen jelzett átvételi időpontban,
* telefax esetében az igazolt feladást követő munkanapon,
* elektronikus úton történő közlés esetén az e-mail tértivevényében (olvasási visszaigazolásban) jelzett időpontban, visszaigazolás hiányában a küldést követő harmadik napon.
  1. Felek az adataikban bekövetkező bármilyen, jelen Szerződést érintő változást, az azt követő 5 (öt) munkanapon belül írásban kötelesek közölni a másik Féllel. Ezen kötelezettség elmulasztásából vagy késedelmes teljesítéséből fakadó minden kárért a mulasztó Felet terheli a felelősség.
  2. Felek a másik Fél előzetes írásbeli egyetértése nélkül nem hozhatják nyilvánosságra azon adatokat, információkat, amelyekhez a Szerződés teljesítése érdekében, illetve annak során jutottak. Amennyiben az adatok ismertetése elkerülhetetlen, a nyilvánosságra hozásnak bizalmasnak kell lennie, és az csak a Szerződés teljesítése céljából szükséges mértékig terjedhet.

A titoktartási kötelezettség nem terjed ki azokra az információkra:

* amelyeket Felek képviselőinek meg kell osztaniuk ellenőrző szervekkel;
* amelyek közzétételére, illetve rendelkezésre bocsátására Feleket bírósági/hatósági határozat, jogszabály, EU jogi aktusa kötelezi;
* amely egyébként jogszerűen válik elérhetővé a Felek számára.
  1. Az a Fél, aki a jelen Szerződés szerinti titoktartási kötelezettséget megszegi, a másik Féllel, illetve harmadik személyekkel szemben teljes kártérítési kötelezettséggel tartozik helytállni.
  2. Jelen Szerződés szerinti titoktartási kötelezettség a Szerződés megszűnését követő 3 (három) évig fennmarad.

1. **Megrendelő jogai és kötelességei**
   1. Megrendelő jogosult jelen Szerződéssel összefüggésben a Vállalkozó részére utasítást adni. Megrendelő utasítása nem teheti a Vállalkozó teljesítését terhesebbé.
   2. Megrendelő köteles a tevékenység ellátásához szükséges adatokat határidőben szolgáltatni. Ezzel összefüggésben Megrendelő folyamatosan a Vállalkozó rendelkezésére bocsátja valamennyi, jelen tevékenység ellátásához szükséges dokumentációt (adat, utasítás stb.) és a helyi sajátosságokra vonatkozó információkat.
   3. Vállalkozó kijelölt képviselőjének munkavédelmi oktatása, a MÁV Zrt. utasításai szerinti munkavégzés elősegítése és betartatása szintén a Megrendelő kötelessége.
   4. Megrendelő műszaki ellenőre biztosítja a Vállalkozó által a teljesítésbe bevont személyek számára a munkaterületre érvényes belépési engedélyt, a gépjárművek részére a behajtási engedélyt.
   5. Megrendelő műszaki ellenőre indokolt esetben, írásos igénybejelentést követően, előzetesen írásban engedélyezheti a rendes munkaidőn (H-CS: 7.00-15.00, P: 7.00-13.00) kívüli munkavégzést is.
   6. Megrendelő biztosítja, hogy a Vállalkozó, illetőleg munkatársai a Megrendelő munkaidejében a Megrendelő területére folyamatosan beléphessenek, és az adott esetben szükséges engedélyek beszerzésre kerüljenek annak érdekében, hogy a feladataikat és munkáikat a Szerződés rendelkezéseinek megfelelően teljesítsék. Vállalkozó indokolt kérésére a Megrendelő lehetőség szerint a hivatalos munkaidőn kívül is biztosítja a területre történő belépést.
   7. Megrendelő a jelen Szerződésből fakadó feladatok Vállalkozó általi teljesítését Vállalkozó zavarása nélkül bármikor – akár személyesen, akár az általa bevont harmadik személy útján – ellenőrizheti, információt kérhet és az ellenőrzés során a kapcsolódó dokumentumokba betekinthet, vagy azok eredeti példányának átadását kérheti. Vállalkozó köteles a Megrendelő ilyen irányú indokolt kéréseinek eleget tenni. Felek rögzítik, hogy Vállalkozó nem mentesül a felelőssége alól, ha Megrendelő az ellenőrzést elmulasztotta vagy nem megfelelően végezte el.
   8. Felek rögzítik, hogy a MÁV Zrt. Biztonsági főigazgatósága a Vállalkozót a jelen Szerződésből fakadó teljesítései során ellenőrizheti, mely ellenőrzési jogosultság kiterjed a szerződéses feltételek betartásával, teljesítésével összefüggő ellenőrzésre, irat- és adatszolgáltatás kérésre, helyszíni ellenőrzésre, meghallgatásra is. Szerződő Felek rögzítik, hogy a Megrendelő ellenőrzési jogosultsága gyakorlásának legalább 2 (kettő) alkalommal történő meghiúsítása vagy akadályozása a Vállalkozó együttműködési kötelezettsége megsértésének és így Vállalkozó súlyos szerződésszegésének minősül.
   9. A belépési, behajtási jogosultságot, továbbá munkavégzési-, közlekedési-, technológiai előírások betartását a MÁV Zrt. Biztonsági főigazgatóság ellenőrzésre jogosult munkavállalói a MÁV Zrt. területén bármikor jogosultak ellenőrizni.
   10. Ellenőrzési jogosultság illeti meg továbbá:

* a MÁV Zrt. üzemi területein az őrzési, járőrözési feladatokat ellátó fegyveres biztonsági őröket és vagyonőröket,
* idegen munkavállalók munkavégzés célú behajtása esetében a konkrét munkavégzésre irányuló szerződésben megjelölt, ellenőrzési jogkörrel rendelkező munkavállalót,
* azt a munkavállalót, aki az üzemi területért való felelősségét más, hatályos utasítás vagy munkaköri leírása alapján gyakorolja.
  1. Megrendelő a Vállalkozó szerződésszerű teljesítését követően köteles a jelen Szerződés rendelkezéseinek megfelelően elfogadni a teljesítéseket, illetve megfizetni a szerződésszerű teljesítés ellenértékét a jelen Szerződésben meghatározottak szerint.
  2. Felek rögzítik, hogy a Megrendelő jelen Szerződésben biztosított jogosultságai gyakorlásának elmulasztása nem mentesíti a Vállalkozót a felelőssége alól.

1. **Vállalkozó jogai és kötelességei**
   1. Vállalkozó köteles a feladatai elvégzése során a Megrendelővel együttműködni, a Megrendelő utasításai szerint eljárni, az általa megadott adatok alapján, illetve igényeknek megfelelően, a Ptk. 6:240. §-ban foglaltaknak megfelelően. Ha a Megrendelő célszerűtlen vagy szakszerűtlen eljárást javasol, a Vállalkozó köteles a Megrendelőt erre írásban figyelmeztetni. Ha a Megrendelő az utasítását a figyelmeztetés ellenére is fenntartja, Vállalkozó az adott munka elvégzését megtagadhatja.
   2. A Vállalkozó köteles a Megrendelőt minden olyan körülményről haladéktalanul értesíteni, amely a munkavégzés eredményességét, minőségét, illetve határidejét veszélyezteti, gátolja, vagy a szerződéses árat érinti. Az értesítés elmaradása vagy késedelmes közlés esetén annak minden következményét a Vállalkozó viseli.
   3. Vállalkozó köteles a jelen Szerződés szerinti feladatait – mint az ilyen feladatok ellátására szakosodott személy – az általában elvárható gondossággal ellátni. A Vállalkozó tevékenysége során felkészülten, legjobb szakmai tudása szerint, a rá vonatkozó mindenkor hatályos jogszabályokat és szakmai szabályokat megtartva köteles eljárni. A Vállalkozó e kötelezettségei elmulasztásáért felelősséggel tartozik. Vállalkozó kijelenti és szavatolja, hogy a jelen Szerződés teljesítéséhez szükséges szakismeretekkel és hatósági engedélyekkel rendelkezik
   4. Vállalkozó a Szerződés teljesítése során teljes szakmai önállósággal, az irányadó jogszabályoknak, szakmai normáknak és szokásoknak megfelelően köteles eljárni.
   5. Felek rögzítik, hogy a Vállalkozó a jelen Szerződés hatálya alatt közreműködő bevonására csak előzetes bejelentés mellett, Megrendelő írásos jóváhagyásával jogosult. A bevonni kívánt közreműködőnek az adott szakterületen megfelelő szakmai jártassággal, ismeretekkel és a munkavégzés minőségének tekintetében elfogadottsággal kell rendelkeznie, melyet a Megrendelő referenciadokumentációk bekérésével is ellenőrizhet.
   6. A Vállalkozó a Szerződésben foglaltak teljesítésébe bevont közreműködők tevékenységéért teljes felelősséget vállal. A Vállalkozó a jogosan igénybe vett közreműködőkért úgy felel, mintha a munkát maga végezte volna; közreműködők jogosulatlan igénybevétele esetén felelős minden olyan kárért is, amely annak igénybevétele nélkül nem következett volna be. Vállalkozó köteles olyan közreműködői szerződést kötni, amelyben a közreműködőt ugyanazon kötelezettségek terhelik, mint a Vállalkozót a jelen Szerződés szerint.
   7. A Vállalkozó által a teljesítésbe bevont közreműködőket megillető díjak, közreműködők felé történő megfizetéséről a Vállalkozó köteles gondoskodni, és a közreműködők nem jogosultak semmilyen díj- vagy költségköveteléssel a Megrendelővel szemben fellépni. E körülményt Vállalkozó köteles a közreműködői szerződésben rögzíteni. Megrendelő a közreműködőkkel nem áll szerződéses kapcsolatban.
   8. Vállalkozó a jelen Szerződés tárgyát képező munkákat – amennyiben a jelen Szerződés ettől eltérő rendelkezést nem tartalmaz – saját tulajdonában álló és/vagy az általa jogszerűen használt eszközökkel köteles elvégezni, köteles továbbá a szükséges kellékanyagokat saját költségén beszerezni, illetőleg köteles biztosítani valamennyi olyan egyéb feltételt, melynek biztosítását a jelen Szerződés nem teszi kifejezetten Megrendelő kötelezettségévé.
   9. Vállalkozó a Megrendelő – Vállalkozóval előzetesen ismertetett – biztonsági előírásait köteles betartani, illetőleg betartatni alkalmazottaival, közreműködőivel a Szerződés teljesítése során a Megrendelőhöz való be- és kijutás, valamint a Megrendelő területén szükséges munkavégzés során. Vállalkozó a munkavégzése során egyebekben köteles a Megrendelő azon belső szervezeti utasításait betartani, illetőleg a jelen Szerződés teljesítése során figyelembe venni, melyekről Megrendelő előzetesen írásban tájékoztatta, a vonatkozó belső utasítások/szabályzatok Vállalkozó részére történő átadásával. Az ezen utasítások/szabályzatok megszegéséből eredő károkért Vállalkozó helytállni tartozik a Megrendelő és harmadik személyek felé is.
   10. Vállalkozó kötelezettséget vállal a munka-, vagyon-, tűz- és - környezetvédelmi előírások és más vonatkozó jogszabályok, valamint a jelen Szerződés mellékletét képező munkavédelmi és környezetvédelmi előírások maradéktalan betartására és betartatására.
   11. Az átadott Munkaterületen a munkálatok időtartama alatt a kárveszélyt a Vállalkozó viseli. Vállalkozó az általa ellátott tevékenységért, illetve annak eredményéért a Ptk. szabályainak megfelelő felelősséget vállal, ennek keretében a Ptk. szabályai szerint felel mindazon kárért, mely nem megfelelő munkavégzésére vezethető vissza. Ezen körben Vállalkozó a Ptk. szabályai szerint azon kárért is felel, melyet harmadik személy a Vállalkozó tevékenységével összefüggésben érvényesít a Megrendelővel szemben.
   12. Vállalkozó köteles a munkavégzés során keletkezett károkat a Megrendelő, illetőleg harmadik személy károsult részére helyreállítani. Amennyiben a helyreállítás nem lehetséges, a károkat meg kell térítenie, ideértve a környezeti károk elhárításával összefüggő valamennyi kárt.
2. **Kapcsolattartás**
   1. Felek az egymással való kapcsolattartásra és a Szerződésben foglaltak teljesítésének koordinálására az alábbi kapcsolattartó személyeket jelölik ki:

|  |  |  |
| --- | --- | --- |
|  | **Vállalkozó részéről** | **Megrendelő részéről** |
| Név: |  | Kinorányi Józsefné |
| Cím: |  | 1087 Budapest, Kerepesi út 3. |
| Telefon: |  | +36 (30) 639 9971 |
| e-mail: |  | kinoranyi.jozsefne@mav.hu |

* 1. A Szerződés tárgyát tekintve teljesítésigazolásban részt vevő Megrendelő által kijelölt jogosult Teljesítést Igazoló Személy:

|  |  |
| --- | --- |
|  | **Teljesítést Igazoló Személy** |
| Név: | Varga András László |
| Cím: | 1087 Budapest, Kerepesi út 3. |
| Telefon: | +36 (30) 429 1996 |
| e-mail: | varga.andras.laszlo@mav.hu |

* 1. Az e-építési naplóba bejegyzésre jogosultak:

|  |  |  |
| --- | --- | --- |
|  | **Vállalkozó részéről** | **Megrendelő részéről** |
| Név: |  | Varga András László |
| Feladat: |  | műszaki ellenőr |
| Cím: |  | 1087 Budapest, Kerepesi út 3. |
| Telefon: |  | +36 (30) 429 1996 |
| e-mail: |  | varga.andras.laszlo@mav.hu |

|  |  |  |
| --- | --- | --- |
|  | **Vállalkozó részéről** | **Megrendelő részéről** |
| Név: |  | Pallagi Dénes |
| Feladat: |  | műszaki ellenőr |
| Cím: |  | 1087 Budapest, Kerepesi út 3. |
| Telefon: |  | +36 (30) 565 5663 |
| e-mail: |  | pallagi.denes@mav.hu |

* 1. A Felek rögzítik, hogy a kapcsolattartó személyek a Szerződés módosítására külön írásos meghatalmazás hiányában nem jogosultak, továbbá nyilatkozatuk nem jelenthet jogról való lemondást illetve a Szerződésben rögzített kötelezettségeken túli kötelezettségvállalást.
  2. A Szerződés tartalmát érintő kérdésekben a kapcsolattartás módja kizárólag a Felek nevében a kapcsolattartó személyek által aláírt levél vagy irat. Egyéb esetekben a kapcsolattartás módja: az e-építési napló, melynek vezetése az 191/2009 (IX.15.) kormányrendelet alapján történik.
  3. A Megrendelő nevében történő joglemondásra, a szerződéses kötelezettségeket meghaladó kötelezettségvállalásra, valamint szerződésmódosításra kizárólag a Megrendelő cégjegyzésre jogosult képviselői által cégszerűen aláírt nyilatkozatok eredményeként kerülhet sor. A kapcsolattartásra kijelölt, valamint a teljesítés igazolására jogosult, a jelen Szerződésben nevesített személyeket a Megrendelő cégjegyzésre jogosult képviselőinek említett jogosultsága nem illeti meg.

1. **A Szerződés módosítása**
   1. A Szerződést mindkét Fél beleegyezésével, írásban lehet módosítani.
   2. Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás.
   3. Az 11.2. pont szerinti változásokról az érintett Fél a másik Felet – az eset körülményeitől függően – vagy előzetesen írásban 5 napos határidővel vagy a változás bekövetkezését (bejegyzését) követő 5 napon belül köteles értesíteni.
   4. Véleményeltérő nyilatkozattal a szerződésmódosítás – semmilyen kikötés esetén – nem hatályosul, az esetleges véleményeltérés szerződésmódosítás kezdeményezésének tekintendő.
2. **Szerződésszegés**
   1. Szerződésszegésnek minősül minden olyan magatartás vagy mulasztás, amelynek során bármelyik Fél jogszabály, illetve a Szerződés alapján őt terhelő bármely kötelezettségnek felróhatóan nem tesz eleget és ezen kötelezettségét írásbeli felhívás ellenére sem teljesíti. A Ptk. 6:186 § (1) bekezdése alapján Vállalkozó pénz fizetésére kötelezheti magát arra az esetre, ha olyan okból, amelyért felelős, megszegi a Szerződést.
   2. A Szerződés nem teljesítése, hibás teljesítése, késedelmes teljesítése esetére – amennyiben a Vállalkozó a Ptk. 6:142. § második mondatában foglalt feltételek együttes fennállásának hiányában nem mentesül a felelősség alól, (vagy) amennyiben a Vállalkozó a Ptk. 6:142. §-ban foglaltak alapján jogszerűen ki nem menti magát – a Felek kötbérfizetésben állapodnak meg. A kötbér alapja a teljes nettó Vállalkozói Díj értéke.
   3. A kötbér mértéke:

* késedelem esetén a kötbéralap 1%-a naponta, de legfeljebb 20%,
* hibás teljesítés esetén a kötbéralap 15%-a,
* meghiúsulás esetén a kötbéralap 20%-a.
  1. Amennyiben a Vállalkozóval szemben érvényesített késedelmi kötbér a kötbér maximumát eléri, Megrendelő jogosult a Szerződést azonnali hatállyal felmondani. Ebben az esetben a Vállalkozó a kötbéralap 20%-ával megegyező mértékű meghiúsulási kötbért köteles a Megrendelőnek fizetni.
  2. Ha Vállalkozó késedelmesen teljesít, Megrendelő által megadott póthatáridőt köteles vállalni. Amennyiben a teljesítésre kitűzött póthatáridő eredménytelenül telik el, a Szerződést nemteljesítettnek kell tekinteni. A póthatáridő kitűzése nem mentesíti Vállalkozót a késedelmi kötbér megfizetésének kötelezettsége alól.
  3. Amennyiben Megrendelő a Szerződés hatálya alatt legalább két alkalommal hibásan teljesít, úgy a harmadik hibás teljesítéssel egyidejűleg jogosult a Szerződést azonnali hatállyal felmondani, illetve attól elállni.
  4. A kötbér esedékessé válik:
* késedelmi kötbér esetén azon a napon, amikor a késedelem megszűnik, vagy a póthatáridő lejár, vagy kötbér összege a kötbérmaximumot eléri;
* hibás teljesítési kötbér esetén azon a napon, amikor a Megrendelő a hibás teljesítésével kapcsolatos igényét a Vállalkozónak bejelentette;
* meghiúsulási kötbér esetén, azon a napon, amikor a Megrendelő felmondását, vagy elállását a Vállalkozónak bejelentette.
  1. Megrendelő jogosult az akár kumulatívan is alkalmazható kötbéreket meghaladó kárainak és szerződésszegésből eredő egyéb jogainak az érvényesítésére is. A késedelmi, hibás teljesítési, meghiúsulási kötbér megfizetése nem érinti és nem zárja ki a jogszabályból és jelen Szerződésből Megrendelőt megillető bármely más igény érvényesítésének lehetőségét. Meghiúsulás esetén a teljesítés nem követelhető.
  2. A Megrendelő kötbérigényéről a számvitelről szóló 2000. évi C. törvény szerinti bizonylatot (kötbért terhelő levelet) állít ki és küld meg a Vállalkozónak.
  3. A Vállalkozó a Szerződés megszegésével okozott kárt köteles megtéríteni, ideértve a szolgáltatás tárgyában keletkezett kárt, a jogosult vagyonában keletkezett egyéb károkat és az elmaradt vagyoni előnyt. Felek a jogosult vagyonában keletkezett károk és az elmaradt vagyoni előny körében megvalósuló károknak tekintik különösen, de nem kizárólagosan a vasúti tevékenységekből, ezen belül a pályahálózat működtetésével, létesítésével, fejlesztésével, üzemeltetésével, karbantartásával, megszűntetésével, a vasútbiztonsággal, a jogszabályokban meghatározott pályavasúti szolgáltatások nyújtásával, illetve ezek elmaradásából következő mindennemű kárt, a vállalkozó vasúti tevékenységgel összefüggő, továbbá a környezeti károk elhárításával összefüggő valamennyi kárt.
  4. A Vállalkozó minden kötbérfizetési és kártérítési kötelezettségét köteles 30 napon belül teljesíteni.

1. **A Szerződés megszűnése**
   1. A Szerződés megszűnik a Felek által jelen Szerződés alapján vállalt kötelezettségek kölcsönös teljesítésének napján, vagy megszüntethető a Felek közös megegyezésével a közös megegyezésben megállapított időpontban. A Megrendelő a Ptk. vonatkozó szabályainak megfelelően a Szerződéstől elállhat, vagy azt azonnali hatállyal felmondhatja.
   2. A fenti pontban foglalt megszűnésén túlmenően a Felek a Szerződést azonnali hatállyal egyoldalú jognyilatkozattal is megszüntethetik (rendkívüli felmondás), ha

* az egyik Fél a Szerződésben meghatározott és vállalt kötelezettségeit nem teljesítette, s erre a másik Fél határidő tűzésével felszólította és a határidő eredménytelenül telt el;
* a másik Fél ellen csődeljárás indult;
* a másik Fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* a másik Fél fizetésképtelenségét a bíróság a vonatkozó jogszabályok alapján jogerősen megállapítja;
* a másik Fél végelszámolását az erre jogosult szerv elhatározza;
* egyéb, a Szerződésben meghatározott esetben.
  1. Megrendelő jogosult a Szerződést azonnali hatállyal felmondani a jelen szerződés egyéb pontjaiban azonnali hatályú felmondási okként nevesített esetben.
  2. Megrendelő a Szerződés teljesítésének (Vállalkozó által igazolt) megkezdése előtt bármikor elállhat a Szerződéstől, ezt követően a teljesítésig a Szerződést felmondhatja.
  3. A Megrendelő Szerződéstől való elállása vagy felmondása esetén köteles a Vállalkozó által már szerződésszerűen teljesített, Megrendelő teljesítésigazolásával érintett munkák ellenértékét Vállalkozó részére megfizetni.
  4. Megrendelő az azonnali hatályú felmondást megalapozó körülmények fennállása esetében – amennyiben az eredeti állapot helyreállítható – választása szerint jogosult a Szerződéstől azonnali hatállyal elállni.
  5. Ilyen esetben a Megrendelő elállása jogszerűnek minősül, Vállalkozót kártérítés nem illeti meg. Felek rögzítik, hogy amennyiben a Szerződés a jelen pont alapján szűnik meg, úgy a megszűnést a Vállalkozó szerződésszegő/jogszabálysértő magatartására visszavezethető okként kell tekinteni.
  6. Ha a teljesítési határidő lejárta előtt nyilvánvalóvá válik, hogy a Vállalkozó a jelen Szerződésben vállalt kötelezettségeit esedékességkor nem tudja teljesíteni, és a teljesítés emiatt a Megrendelőnek már nem áll érdekében, a Megrendelő elállhat a Szerződéstől.
  7. A Vállalkozó kötelezettséget vállal arra, hogy jelen Szerződésnek bármilyen okból történő megszűnése esetén a Megrendelő által rendelkezésre bocsátott iratokat, feljegyzéseket, bármely adathordozó berendezést vagy eszközt a Szerződés megszűnésének napján a Megrendelő részére visszaszolgáltatja.
  8. A Szerződés bármilyen okból történő megszűnése esetén a Felek az addig teljesített szolgáltatásokkal összefüggésben egymással elszámolni tartoznak.

1. **Vis maior**
   1. Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza.
   2. Vis maiornak minősül minden olyan rendkívüli, előre nem látható tény, körülmény, amely a szerződésszegő Fél érdekkörén kívül esik, felek akaratától független és elháríthatatlan.
   3. A vis maiorról Felek egymást kötelesek azonnal elektronikus úton és egyidejűleg ajánlott levélben értesíteni. Az értesítés elmaradásából származó kárért az értesítésre kötelezett felel.
   4. A vis maior bekövetkeztét – amennyiben annak tényét a Felek bármelyike vitatja hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.
   5. A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.
2. **Egyéb rendelkezések**
   1. Vállalkozó, mint Szerző kifejezetten kijelenti, hogy a szerzői jogról szóló 1999. évi LXXVI. törvény 9. § (6) bekezdése és V. fejezete alapján Megrendelő a Szerződés teljesítése során keletkezett, szerzői jogi védelem alá eső valamennyi alkotással kapcsolatban a vagyoni jogok tekintetében határozatlan idejű, korlátlan és nem kizárólagos felhasználási jogot szerez, valamint megszerezi az átruházható szerzői jogokat, továbbá Vállalkozó kifejezett engedélyt ad arra, hogy Megrendelő a mű felhasználására harmadik személynek további engedélyt adjon. A jelen Szerződés keretében szerzett átruházható vagyoni jogok és a felhasználási jogok ellenértékét Vállalkozói Díj tartalmazza.
   2. Jelen Szerződés teljesítésével kapcsolatos minden vitás kérdést a Felek békés úton kísérelnek megoldani. A békés úton nem rendezhető vitás kérdések eldöntésére a Felek kötelezik magukat, hogy a pert a Polgári Perrendtartás mindenkor hatályos általános szabályai szerint hatáskörrel és illetékességgel rendelkező bíróság előtt indítják meg.
   3. Megrendelő munkavállalója nem vehet részt a Vállalkozó teljesítésében. Ezt a körülményt a Megrendelő bármikor jogosult ellenőrizni, és megszegése esetén a Vállalkozó teljes körű kártérítési felelősséggel tartozik.
   4. Vállalkozó kijelenti, hogy megismerte és elfogadja a MÁV Etikai kódexét (<http://www.mavcsoport.hu/mav-csoport/etikai-kodex>), és az abban foglalt értékeket a Szerződés fennállása alatt magára nézve mérvadónak tartja. Kijelenti, hogy vitás eset felmerülésekor a MÁV Zrt. által lefolytatott eljárásban közreműködik a vizsgálókkal. Vállalja, hogy a MÁV Zrt. nevében eljáró személy(ek) etikai kódexet sértő cselekményeit jelzi a MÁV Zrt. által működtetett etikai bejelentő és tanácsadó csatornán keresztül.
   5. A Felek vállalják, hogy nem tanúsítanak olyan magatartást, mellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a Szerződés megkötésétől a Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében a Vállalkozó kötelezettséget vállal arra, hogy a Szerződéssel összefüggésben, annak teljesítése során sem a Megrendelőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Megrendelő előzetesen írásban beleegyezett. Ezen szabály megsértése szándékos károkozásnak minősül és a Vállalkozót teljes kártérítési felelősség terheli. A rendelkezés betartását a Megrendelő Biztonsági Főigazgatósága útján bármikor jogosult ellenőrizni.
   6. A Vállalkozó tudomásul veszi, hogy abban az esetben, ha a MÁV Zrt. „szárazföldi szállítást kiegészítő szolgáltatás” megnevezésű fő tevékenységét vagy a Szerződés szempontjából releváns tevékenységét a Szerződés hatálya alatt más gazdasági társaság veszi át, úgy ezen gazdasági társaság a Vállalkozó külön hozzájárulása nélkül jogosult a Szerződésbe a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás a Vállalkozó jogait nem csorbítja, kötelezettségeinek teljesítését nem teszi terhesebbé.
   7. Jelen Szerződésben nem szabályozott kérdésekben a mindenkor hatályos Ptk. hatályos magyar jogszabályok, szabványok, valamint a MÁV Zrt. vonatkozó utasításai alkalmazandóak.
3. **Záró rendelkezések**
   1. A Vállalkozó jelen Szerződést aláíró képviselője a Ptk. 3:31.§-ára is különös figyelemmel a jelen Szerződés aláírásával kijelenti és teljes körű személyes felelősséget vállal azért, hogy a jelen Szerződés vonatkozásában képviseleti joga nincs korlátozva, és nyilatkozati joga nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Szerződés megkötésére és aláírására. Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV Zrt.-vel szemben nem hatályos és annak semmilyen következménye a MÁV Zrt.-t nem terheli.
   2. Jelen Szerződés 3 db egymással szó szerint megegyező példányban készült. A Szerződés 2 db eredeti példánya a Megrendelőt, 1 eredeti példánya pedig a Vállalkozót illeti meg.
   3. A Felek jelen Szerződést elolvasták, az abban foglaltakat megértették, és mint akaratukkal mindenben megegyezőt jóváhagyólag és cégszerűen aláírták.
   4. Felek rögzítik, hogy a kapcsolattartók jelen szerződésben feltüntetett adatainak kezelése az információs önrendelkezési jogról és információszabadságról szóló 2011. évi CXII. törvény (Infotv.) 5. § (1) bekezdése, illetve a 2016/679/EU rendelet (GDPR) 6. cikk (1) bekezdés a), b) és c) pontja alapján történik. Az adatok kezelésének, tárolásának célja a Felek szerződésből eredő kötelezettségeinek teljesítése és jogainak érvényesítése, a szerződés teljesítése érdekében a szerződéses partnerrel történő kapcsolattartás biztosítása, a szerződéses jogviszonyból eredő jogszabályi kötelezettségek teljesítése. Felek kölcsönösen tájékoztatják egymást, hogy a jelen szerződés szerinti kapcsolattartóik a szerződésben feltüntetett adataik kezeléséhez hozzájárultak. Felek megállapodnak, hogy az adatokat kizárólag azon munkatársaik ismerhetik meg, akiknek munkaköri kötelezettsége összefügg az adatkezelés céljának előmozdításával, és az adatokat az adatkezelés céljának eléréséig, de legfeljebb a szerződéses jogviszonyból eredő igények elévüléséig kezelik.

A Szerződés elválaszthatatlan részét képezik a következő mellékletek:

1. sz. melléklet: Műszaki leírás

2. sz. melléklet: Műszaki – gazdasági tájékoztatók

3. sz. melléklet: Helyszínrajzok

4. sz. melléklet: Árazott költségvetés

5. sz. melléklet: SAP teljesítésigazolás minta

6.sz. melléklet: Elektronikus számla befogadás követelményei

7.sz. melléklet: Nyilatkozat munkabiztonsági szabályok betartásáról, Munkavédelmi melléklet

8.sz. melléklet: Környezetvédelmi melléklet

|  |  |  |  |  |  |
| --- | --- | --- | --- | --- | --- |
| Budapest, 2021. …………… …. | | | ................., 2021. …………… …. | | |
| …………………….. | | ………………………….. | | | …………………. | |  | |
| **Puszpán János** | | **Szőnyi Péter** | | |  | |  | |
| beruházás lebonyolító igazgató | | műszaki előkészítési osztályvezető | | |  | |  | |
| **MÁV Zrt.**  Megrendelő képviseletében | | | Vállalkozó képviseletében | | | |

1. számú melléklet



**MŰSZAKI LEÍRÁS**

**Előzmény:**

Az állomásfejlesztési projekt keretében több állomásra és megállóhelyre vonatkozóan a MÁV Zrt. beadta a hálózatfejlesztésre vonatkozó igényét az áramszolgáltató felé. A beérkezett műszaki-gazdasági tájékoztatókat a MÁV elfogadta, azokat aláírva visszaküldte az áramszolgáltató felé, és az abban foglalt díjak befizetéséről a MÁV gondoskodik. Az alábbi műszaki tartalom a műszaki-gazdasági tájékoztatókban foglalt szabványos mérőszekrények kiépítéséről és a kapcsolódó munkálatok elvégzéséről szól.

**Feladat leírása:**

A feladat több állomáson és megállóhelyen új, tipizált mérőelosztó tervezése, illetve kivitelezése. Az ehhez szükséges műszaki-gazdasági tájékoztatót a MÁV Zrt. bekérte, az abban foglalt költség befizetéséről gondoskodik, az nem ezen feladat részére. A műszaki-gazdasági tájékoztatók jelen műszaki leírás mellékletét képzik.

A műszaki gazdasági tájékoztató alapján Ajánlatadónak csak a szabványos mérőhely létesítése a feladata, a csatlakozó vezeték áthelyezése, fogyasztásmérő áthelyezése, áramkorlátozó cseréje, valamint a csatlakozóvezeték feszültség alá helyezése, zárópecsétek elhelyezését az áramszolgáltató végzi el.

Vác – Alsóváros megállóhelyen a Megrendelő által a Vállalkozó részére rendelkezésre bocsátott kiviteli tervdokumentációban foglaltak szerint az érintett területeken, a lépcsők és környezetük 9/2019. (III. 01. MÁV Ért. 3.) EVIG sz. utasítás V.1. sz. Térvilágítási szabályzatban foglaltak szerinti világítástechnikai paramétereinek biztosítása érdekében térvilágítási oszlopok (előzetes becslés alapján 2 db) állítása, LED világítótestek szakszerű felszerelése (előzetes becslés alapján 2 db), valamint a villamos energiaellátásukat biztosító 0,4 kV-os kábelek, vezetékek (felszállóvezeték), oszlop elosztók (előzetes becslés alapján 2 db) és szerelvényeik (túláramvédelmi eszközök, kötőelemek stb.) telepítése a Vállalkozó feladata.

Vác – Alsóváros megállóhelyen a megállóhely villamosenergia-ellátását biztosító méretlen csatlakozó kábel műszaki állapota nem megfelelő (kb.: 5 db kábelkötéssel rendelkezik), melyből kifolyólag a meglévő csatlakozó kábel (SZAMKAtVM típusú 4×35 mm2 keresztmetszetű) teljes hosszban (kb.: 60 m) történő cseréjének megtervezése és kivitelezése a Vállalkozó feladata. A meglévő kábel jelenleg egy úttest alatti átvezetéssel, majd földben fektetve csatlakozik a meglévő 0,4 kV-os főelosztóberendezéshez.

A megadott műszaki paramétereket az ajánlattevőnek a pályázati eljárás során, majd a nyertes Vállalkozónak az üzemeltető Energiaellátási Főnökség szervezetével tartandó közös helyszíni bejárás(ok) keretében pontosítani szükséges. Legalább egy helyszíni bejárás megtartása szükséges, amit dokumentáltan kell alátámasztani.

Az Energiaellátási Főnökség kapcsolattartó személyei:

Sülysáp, Gyál, Farmos, Vecsés:

Zakar Tamás

[zakar.tamas@mav.hu](mailto:zakar.tamas@mav.hu)

+36 (30) 613 9542

Vácrátót, Vác - Alsóváros:

Vigh 2 Zoltán

[vigh.zoltan2@mav.hu](mailto:vigh.zoltan2@mav.hu)

+36 (30) 930 3851

Kadlecsik Bálint

energiaellátási főnökségvezető

+36-30-304-9620

[kadlecsik.balint@mav.hu](mailto:kadlecsik.balint@mav.hu)

**Általános, minden helyszínre, szolgálatihelyre vonatkozó műszaki követelmények:**

A tervezett új mérőszekrényekbe átforgatásra kerülő meglévő elmenő betáplálási kábelek műszaki paramétereinek meg kell felelniük a vonatkozó és érvényben lévő előírásoknak, különös tekintettel a területileg illetékes áramszolgáltatók előírásaiban foglalt követelményeknek.

Amennyiben a meglévő elmenő betáplálási kábelek műszaki paraméterei nem felelnek meg a vonatkozó és érvényben lévő előírásokban foglaltaknak – lent részletezett helyszínenkénti bontás szerint - , vagy az új mérőszekrényekbe történő átforgatásuk bármilyen műszaki okból kifolyólag nem lehetséges, abban az esetben az új mérőszekrény és a szolgálati helynek az Energiaellátási Főnökség Budapest szervezetének állagában, üzemeltetésében lévő 0,4 kV-os főelosztóberendezése közötti szakaszon a 0,4 kV-os kábelek teljes hosszban történő cseréjét el kell végezni (tervezés, kivitelezés). A 0,4 kV-os kábelek cseréjével egyidejűleg az Energiaellátási Főnökség Budapest szervezetének állagában, üzemeltetésében lévő 0,4 kV-os főelosztóberendezésekben szükséges átalakítási, bővítési, felújítási, rekonstrukciós munkálatokat el kell végezni (tervezés, kivitelezés).

A tervezett, cserélendő kábelek méretezését (feszültségesés, terhelhetőség, melegedés, stb.) el kell végezni. A méretezéseket csatolni kell a kivitelezési tervdokumentációkhoz.

A kivitelezési tervdokumentációknak tartalmaznia kell az érintett kábelnyomvonalak megfelelőségére vonatkozó szakági egyeztetési nyilatkozatokat (közműszolgálatók, MÁV Zrt. szakszolgálatok, stb.).

A tervezett munkálatok elvégzésére vonatkozóan helyszínenként, mérőszekrényenként részletes ütemtervet (tervezett munkálatok és feszültségmentesítések időpontja, időtartama, tervezet munkafolyamatok tételes felsorolása stb.) kell készíteni, melyet előzetesen kimutatható módon egyeztetni szükséges a MÁV Zrt. illetékes szakszolgálataival (Energiaellátási Főnökség Budapest, Biztosítóberendezési Főnökség, Távközlési Főnökség, Forgalmi szakszolgálat, stb.). Az egyeztetésekről készült dokumentációkat (jegyzőkönyv, emlékeztető) a kivitelezési tervdokumentációhoz csatolni szükséges. Az érintett szolgálati helyek térvilágításának a világítási időszak alatti folytonos energiaellátását biztosítani kell. A vasútüzem folyamatos fenntartásához nélkülözhetetlen fogyasztók ideiglenes villamosenergia-ellátásáról a kivitelezés során a Vállalkozónak gondoskodnia kell.

A fogyasztásmérő helyek tervezése és kivitelezése során figyelembe kell venni a rendszerengedélyes fogyasztásmérőhelyek kialakítására vonatkozóan a 2021. szeptember 1-től bevezetésre kerülő előírásokat. A beadott tervek csak az új, áramszolgáltató által rendszerengedélyezett fogyasztásmérő szekrényeket tartalmazhatják.

A tervezés során a tervezőnek az Energiaellátási Főnökség Budapest szervezetével közösen helyszíni bejárások keretében helyszínenként, villamos létesítményenként fel kell mérni a meglévő 0,4 kV-os erősáramúlétesítmények műszaki paramétereit, állapotát, melyek figyelembevételével szükséges a tervezési munkálatokat elvégezni. A helyszíni bejárásokról készült dokumentációkat (jegyzőkönyv, emlékeztető stb.) a kiviteli tervdokumentációhoz csatolni szükséges.

A tervezett munkálatok elvégzéséhez szükséges feszültségmentesítéseket a tervezett munkálatok előtt legalább 8 nappal írásban meg kell kérni az illetékes áramszolgáltatótól, illetve az ahhoz szükséges műszaki közreműködést az Energiaellátási Főnökség Budapest szervezetétől.

Az érintett szolgálati helyek 0,4 kV-os villamos energiaellátását biztosító, az Energiaellátási Főnökség Budapest szervezetének állagában, üzemeltetésében lévő 0,4 kV-os létesítményeken (0,4 kV-os főelosztóberendezések, 0,4 kV-os kábelek, stb.) tervezett munkálatok tervezése és kivitelezési során az alábbiak betartása szükséges:

Az energiaellátási létesítmények tervezése és kialakítása során be kell tartani az MSZ EN 50122 és az 1/2003 sz. TEBIg. rendelettel hatályba helyezett 2506/1-4 sorozatú „Vasúti Érintésvédelmi Szabályzat” előírásait.

A tárgyi munkálatokat meg kell tervezni és az elkészült kiviteli tervdokumentációkat meg kell küldeni a MÁV Zrt. illetékes szervezetei részére véleményezés és jóváhagyás céljából.

A kivitelezési munkálatok nem kezdhetőek meg a MÁV Zrt. illetékes szervezete által jóváhagyott fázis kiviteli tervdokumentációk nélkül.

A kivitelezési munkálatok kizárólag a MÁV Zrt. illetékes szervezete által jóváhagyott kiviteli tervdokumentáció rendelkezésre állása esetén kezdhetőek meg.

A műszaki átadás-átvételi eljárás megkezdése kizárólag a tényleges állapotot tükröző megvalósulási tervdokumentáció és a csatolt jegyzőkönyvek (villamos biztonsági felülvizsgálati jegyzőkönyv, kábel takarási jegyzőkönyv, stb.) birtokában történhet.

A kivitelezőnek a telepítésre kerülő berendezésekre (eszközök, alkatrészek, stb.) és a kivitelezési munkálatokra vonatkozóan 3 év teljes körű jótállást kell biztosítania, melynek kezdő időpontja a műszaki átadás lezárásának napja.

**Helyszínenkénti bontás:**

Sülysáp:

Jelenlegi rendelkezésre álló energia: 3x63A

Jelenlegi lekötött energia: 3x63A

MGT-ben rögzített, bővítendő energiaigény: 3x80A

Új, áramszolgáltató által elfogadott mérőszekrényt kell tervezni és kivitelezni, a meglévő szekrény helyére. A meglévő betápláló kábelt át kell forgatni az új mérőszekrénybe.

Gyál:

Jelenlegi rendelkezésre álló energia: 3x40A

Jelenlegi lekötött energia: 3x40A

MGT-ben rögzített, bővítendő energiaigény: 3x63A

Új, áramszolgáltató által elfogadott mérőszekrényt kell tervezni és kivitelezni, a meglévő szekrény helyére. A meglévő betápláló kábelt át kell forgatni az új mérőszekrénybe.

Farmos:

Jelenlegi rendelkezésre álló energia: 3x40A

Jelenlegi lekötött energia: 3x40A

MGT-ben rögzített, bővítendő energiaigény: 3x63A

Új, áramszolgáltató által elfogadott mérőszekrényt kell tervezni és kivitelezni, a meglévő szekrény helyére. A meglévő betápláló kábelt át kell forgatni az új mérőszekrénybe.

Vecsés - Kertekalja:

Jelenlegi rendelkezésre álló energia: 3x16A

Jelenlegi lekötött energia: 3x16A

MGT-ben rögzített, bővítendő energiaigény: 3x63A

Új, áramszolgáltató által elfogadott mérőszekrényt kell tervezni és kivitelezni. A jelenlegi mérőelosztó egy betonfalra szerelve található. Az új mérőszekrényt ez mögé, az út mellett kérjük elhelyezni, a mellékelt rajz szerint. Ezen telepítési helyszínt áramszolgáltató elfogadta. A meglévő betápláló kábelt cserélni szükséges a főelosztó, és új mérőhely között, 35 méter hosszon.

Vecsés:

Jelenlegi rendelkezésre álló energia: 3x50A

Jelenlegi lekötött energia: 3x50A

MGT-ben rögzített, bővítendő energiaigény: 3x80A

Új, áramszolgáltató által elfogadott mérőszekrényt kell tervezni és kivitelezni, a mellékelt rajzon feltüntetett helyre. A meglévő betápláló kábelt át kell forgatni, illetve meg kell toldani (szabványos kötőelemek alkalmazásával) az új mérőszekrénybe.

A jelenleg aláírt, és befizetett MGT egy még fűtéskorszerűsítés miatt indított eljárás folyamán készült. Az ebben foglaltak alapján a mérőszekrényt 3x63A-re kell kialakítani, viszont külön kérjük, hogy a mérőelosztó képes legyen a 3x80A fogadására, hogy a későbbi mérőóra és védelmi berendezés cserék folyamán ne legyen szükség az elosztót ismételten kicserélni.

Vácrátót:

Vácrátót állomáson a tipizált mérőszekrény megépült. A jövőbeli igények kiszolgálásához a betápláló kábelt a mérőszekrény és főelosztó között cserélni szükséges, hogy a 3x63A kiszolgálására képes legyen. Az új kábelt a meglévővel megegyező nyomvonalvezetéssel kérjük megtervezni, és lefektetni.

Vác – Alsóváros:

A megállóhelyen lámpatest csere következtében a 9/2019. (III. 01. MÁV Ért. 3.) EVIG sz. utasítás V.1. sz. Térvilágítási szabályzatban foglaltak nem teljesülnek a lépcsőfeljárók környezetében. A Megrendelő által a Vállalkozó részére rendelkezésre bocsátott kiviteli tervdokumentációban foglaltak szerint az érintett területeken, a lépcsők és környezetük 9/2019. (III. 01. MÁV Ért. 3.) EVIG sz. utasítás V.1. sz. Térvilágítási szabályzatban foglaltak szerinti világítástechnikai paramétereinek biztosítása érdekében térvilágítási oszlopok (előzetes becslés alapján 2 db) állítása, LED világítótestek szakszerű felszerelése (előzetes becslés alapján 2 db), valamint a villamos energiaellátásukat biztosító 0,4 kV-os kábelek, vezetékek (felszállóvezeték), oszlop elosztók (előzetes becslés alapján 2 db) és szerelvényeik (túláramvédelmi eszközök, kötőelemek stb.) telepítése a Vállalkozó feladata.

A feladat részét képezi a kivitelezési munka elvégzése után a világítástechnikai felülvizsgálati jegyzőkönyv elkészítése a terv alapján érintett területre. Megrendelő 1 db 6,5 méteres oszlopot, míg a vasúti térvilágítási kiviteli tervdokumentációt készítő és a megállóhely további területeinek vasúti térvilágítását kivitelező Vállalkozó a kb.: 2 db felszerelendő lámpát biztosítja. A maradék kb.: 1 db oszlop beszerzése a Vállalkozó feladata.

A kivitelezőnek a műszaki átadáson a 191/2009. (IX. 15.) Korm. rendelet az építőipari kivitelezési tevékenységről szóló jogszabályban foglalt dokumentációkat át kell adnia 1-1 példányban papír és elektronikus formátumban az Üzemeltető részére, valamint a tényleges állapotot tükröző megvalósulási tervdokumentációhoz az alábbi megfelelt minősítésű jegyzőkönyveket szükséges csatolnia:

* 9/2019. (III. 01. MÁV Ért. 3.) EVIG sz. utasítás V.1. sz. Térvilágítási szabályzat szerint elvégzett Világítástechnikai felülvizsgálati jegyzőkönyv
* Villamos biztonsági felülvizsgálati jegyzőkönyv (magába foglalja a villamos berendezés áramütés elleni védelmének és az általános szabványos állapotának (tűzvédelmi jellegű) vizsgálatát)
* Kábel takarási jegyzőkönyv

Vác – Alsóváros megállóhelyen a megállóhely villamosenergia-ellátását biztosító méretlen csatlakozó kábel műszaki állapota nem megfelelő (kb.: 5 db kábelkötéssel rendelkezik), melyből kifolyólag a meglévő csatlakozó kábel (SZAMKAtVM típusú 4×35 mm2 keresztmetszetű) teljes hosszban (kb.: 60 m) történő cseréjének megtervezése és kivitelezése a Vállalkozó feladata. A meglévő kábel jelenleg egy úttest alatti átvezetéssel, majd földben fektetve csatlakozik a meglévő 0,4 kV-os főelosztóberendezéshez.

A megadott műszaki paramétereket az ajánlattevőnek a pályázati eljárás során, majd a nyertes Vállalkozónak az üzemeltető Energiaellátási Főnökség szervezetével tartandó közös helyszíni bejárás(ok) keretében az ajánlatadáshoz és a tervezéshez szükséges mértékben felülvizsgálni, pontosítani szükséges.

A kivitelezőnek a műszaki átadáson a 191/2009. (IX. 15.) Korm. rendelet az építőipari kivitelezési tevékenységről szóló jogszabályban foglalt dokumentációkat át kell adnia 1-1 példányban papír és elektronikus formátumban az Üzemeltető részére, valamint a tényleges állapotot tükröző megvalósulási tervdokumentációhoz az alábbi megfelelt minősítésű jegyzőkönyveket szükséges csatolnia:

* Villamos biztonsági felülvizsgálati jegyzőkönyv (magába foglalja a villamos berendezés áramütés elleni védelmének és az általános szabványos állapotának (tűzvédelmi jellegű) vizsgálatát)
* Kábel takarási jegyzőkönyv

Vác – Alsóváros megállóhelyen a megállóhely villamosenergia-ellátását biztosító méretlen csatlakozó kábel műszaki állapota nem megfelelő (kb.: 5 db kábelkötéssel rendelkezik), melyből kifolyólag a meglévő csatlakozó kábel (SZAMKAtVM típusú 4×35 mm2 keresztmetszetű) teljes hosszban (kb.: 60 m) történő cseréjének megtervezése és kivitelezése a Vállalkozó feladata. A meglévő kábel jelenleg egy úttest alatti átvezetéssel, majd földben fektetve csatlakozik a meglévő 0,4 kV-os főelosztóberendezéshez.

A megadott műszaki paramétereket az ajánlattevőnek a pályázati eljárás során, majd a nyertes Vállalkozónak az üzemeltető Energiaellátási Főnökség szervezetével tartandó közös helyszíni bejárás(ok) keretében az ajánlatadáshoz és a tervezéshez szükséges mértékben felülvizsgálni, pontosítani szükséges.

A kivitelezőnek a műszaki átadáson a 191/2009. (IX. 15.) Korm. rendelet az építőipari kivitelezési tevékenységről szóló jogszabályban foglalt dokumentációkat át kell adnia 1-1 példányban papír és elektronikus formátumban az Üzemeltető részére, valamint a tényleges állapotot tükröző megvalósulási tervdokumentációhoz az alábbi megfelelt minősítésű jegyzőkönyveket szükséges csatolnia:

* Villamos biztonsági felülvizsgálati jegyzőkönyv (magába foglalja a villamos berendezés áramütés elleni védelmének és az általános szabványos állapotának (tűzvédelmi jellegű) vizsgálatát)
* Kábel takarási jegyzőkönyv

A tárgyi munkálatokra vonatkozóan a mérési kiviteli tervdokumentációt jóváhagyás – amennyiben azt a műszaki-gazdasági tájékoztató kötelezően előírja - céljából be kell nyújtani a területileg illetékes áramszolgáltató (pl.: ELMŰ Hálózati Kft. Méréstechnikai és Mérőellenőrzési Osztály, 1132, Budapest, Váci út 72-74.) részére 2 példányban, továbbá a MÁV illetékes szervezeteinek részére is (MÁV Zrt. Infrastruktúra Fejlesztési Igazgatóság, Technológiai Rendszer Fejlesztési Osztály, MÁV Zrt. Infokommunikációs és technológiai rendszerek főigazgatóság TEB Igazgatóság Erősáramú Osztály, valamint

Pályaműködtetési Vezérigazgató-helyettesi Szervezet Pályavasúti Területi Igazgatóság Budapest).

A mérőszekrény kivitelezését csak regisztrált villanyszerelő végezheti, akinek az áramszolgáltató által rendelkezésre bocsátott dokumentumokon igazolnia kell, hogy a kiépített mérőszekrény megfelel az előírásoknak. Az előírt dokumentumokat át kell adni a Megrendelő részére.

A Kisfeszültségű ÜB készlet kialakítása során az Osztóraktárba beszállításra került 1 db, valamint beszállítás alatt lévő további 1 db Konstrual (ACO-650 + V2, 6,5m kandeláber alapvasalattal) típusú oszlopnak a tárgyi projekt keretében a kiviteli tervdokumentációban foglaltak szerinti módon és helyre történő telepítése céljából a MÁV Zrt. ITRF TEBI Erősáramú Osztály szervezete engedélyezi a Vállalkozó részére történő átadását.

Vállalkozónak a Megrendelő által biztosításra kerülő 2 db Konstrual (ACO-650 + V2, 6,5m kandeláber alapvasalattal) típusú oszlop Osztóraktárból történő kivételezésével kapcsolatban a kivitelezés során fel kell vennie a kapcsolatot a MÁV Zrt. Anyagbeszerzési és Készletgazdálkodási Igazgatóság Készlet- és Raktárgazdálkodási Osztály Raktározás Osztóraktár, T.E.B. Szakanyag szervezetének illetékes képviselőjével (Petróczy Krisztián, logisztikai szakelőadó, tel.: +36-30-292-5704, e-mail: [petroczy.krisztian.robert@mav.hu](mailto:petroczy.krisztian.robert@mav.hu)).

A mérőszekrény kiépítésének tényét, valamint annak üzembehelyezését, és ebből kifolyólag járulékos adminisztrációk elvégzését a MÁV Szolgáltató Központ Zrt. Beszerzési, környezetvédelmi és szállítási üzletág Környezetvédelem, szállítás, leltározás és vasútüzemi tevékenység Környezetvédelem és energia Energiagazdálkodás és Környezetvédelmi mérések szervezetének bevonásával kell elvégezni. Az Energiagazdálkodás kapcsolattartó személyei:

Turbucz Attila, területi főenergetikus

[turbucz.attila@mav-szk.hu](mailto:turbucz.attila@mav-szk.hu)

+36-30-885-6522

Várady-Botyánszky Orsolya Lenke, területi főenergetikus

varady-botyanszky.orsolya.lenke@mav-szk.hu

+36-30-518-7694

Kiss Balázs, környezetvédelem és energia vezető

[kiss.balazs@mav-szk.hu](mailto:kiss.balazs@mav-szk.hu)

+36-30-756-1144

Tervezéskor figyelembe veendő és a kivitelezéskor alkalmazandó vonatkozó főbb szabványok, utasítások, és rendeletek:

* 1/2003 TEB Ig. rendelettel életbe léptetett Vasúti érintésvédelmi szabályzat,
* 15/2016. (V. 13. MÁV Ért. 8.) EVIG sz. utasítás A felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről,
* E101 utasítás (MÁV),
* 67/2020. ( 05.01. MÁV Ért. 14. ) EVIG sz. utasítás a MÁV Magyar Államvasutak Zrt. Munkavédelmi szabályzata
* 49/2017. (VII. 07. MÁV Ért. 17.) EVIG sz. utasítás A vasúti pálya és tartozékai, ezen belül a kapcsolódó alépítményi, műtárgy, biztosítóberendezési, erősáramú, távközlési és magasépítményi tervek jóváhagyási hatásköreinek szabályozásáról, valamint az egyes, a pályaműködtető által kiadott nyilatkozatok megtételének feltételeiről
* 52/2015. ( XII. 18. MÁV Ért. 25. ) EVIG sz. utasítás A MÁV Zrt. Tűzvédelmi Szabályzata,
* 34/2007. VIG. sz. utasítás az építési és bontási hulladékokkal kapcsolatos eljárás szabályozásáról (MÁV),
* 62135/2016/MAV iktatószámú „A vasúti földkábelek fektetési irányelvei”
* MSZ 13207:2020 0,6/1 kV-tól 20,8/36 kV-ig terjedő névleges feszültségű villamosenergia-kábelek és jelzőkábelek kiválasztása, fektetése és terhelhetősége MSZ 1585:2016 Villamos berendezések üzemeltetése (EN 50110-1:2004 és nemzeti kiegészítései),
* MSZ 447:2019 Kisfeszültségű, közcélú elosztóhálózatra való csatlakoztatás
* MSZ EN 50122-1:2011 Vasúti alkalmazások. Telepített berendezések. Villamos biztonság, földelés és védőösszekötés. 1. rész: Áramütés elleni védőintézkedések
* MSZ EN 50122-1:2011/A1:2011 Vasúti alkalmazások. Telepített berendezések. Villamos biztonság, földelés és visszavezető áramkör. 1. rész: Áramütés elleni védőintézkedések
* MSZ EN 50122-1:2011/A2:2016 Vasúti alkalmazások. Helyhez kötött berendezések. Villamos biztonság, földelés és visszavezető áramkör. 1. rész: Áramütés elleni védőintézkedések
* MSZ EN 50122-1:2011/A3:2017 Vasúti alkalmazások. Helyhez kötött berendezések. Villamos biztonság, földelés és visszavezető áramkör. 1. rész: Áramütés elleni védőintézkedések
* MSZ EN 50122-1:2011/A4:2017 Vasúti alkalmazások. Helyhez kötött berendezések. Villamos biztonság, földelés és visszavezető áramkör. 1. rész: Áramütés elleni védőintézkedések
* 2/2013. (I.22.) NGM rendelet a villamosmű biztonsági övezetéről,
* 3/2002 (II.8.) SzCsM-EÜM együttes rendelet a munkahelyek munkavédelmi követelményeinek minimális szintjéről,
* 54/2014. (XII. 5.) BM rendelet az Országos Tűzvédelmi Szabályzatról,
* 30/2019. (VII. 26.) BM rendelete az Országos Tűzvédelmi Szabályzatról szóló 54/2014. (XII. 5.) BM rendelet módosításáról
* MSZ EN 61936-1:2016 1 kV-nál nagyobb váltakozó feszültségű energetikai létesítmények,
* 45/2016. (X. 28. MÁV Ért. 17.) EVIG sz. utasítás A Magyar Állam tulajdonában és a MÁV Zrt. vagyonkezelésében, továbbá a MÁV Zrt. tulajdonában lévő tárgyi eszközök selejtezéséről.
* MSZ 2364/MSZ HD 60364 Kisfeszültségű villamos berendezések szabványsorozat
* MSZ 4851 Érintésvédelmi vizsgálati módszerek
* MSZ 4852 Villamos berendezések szigetelés ellenállásának mérése
* 10/2016. (IV. 5.) NGM rendelet a munkaeszközök és használatuk biztonsági és egészségügyi követelményeinek minimális szintjéről
* 40/2017. (XII. 4.) NGM rendelet az összekötő és felhasználói berendezésekről, valamint a potenciálisan robbanásveszélyes közegben működő villamos berendezésekről és védelmi rendszerekről
* 191/2009. (IX. 15.) Korm. rendelet az építőipari kivitelezési tevékenységről
* A Magyar Mérnök Kamara „TERVDOKUMENTÁCIÓK TARTALMI ÉS FORMAI KÖVETELMÉNYEI SZABÁLYZAT”

Továbbá a felsorolásban nem szereplő jelenleg érvényes, és hatályos szabványokban, rendeletekben foglaltak szerint kell elkészíteni a kiviteli tervdokumentációkat.

A kivitelezőnek a műszaki átadáson a 191/2009. (IX. 15.) Korm. rendelet az építőipari kivitelezési tevékenységről szóló jogszabályban foglalt dokumentációkat át kell adnia 1-1 példányban papír és elektronikus formátumban az Üzemeltető részére, valamint a megvalósulási tervdokumentációhoz az alábbi jegyzőkönyveket szükséges csatolnia:

* Villamos biztonsági felülvizsgálati jegyzőkönyv (magába foglalja a villamos berendezés áramütés elleni védelmének és az általános szabványos állapotának (tűzvédelmi jellegű) vizsgálatát)
* Kábeltakarási jegyzőkönyv

1. számú melléklet

**MŰSZAKI-GAZDASÁGI TÁJÉKOZTATÓK**

1. számú melléklet

**HELYSZÍNRAJZOK**

Árazott költségvetés

1. számú melléklet

**ÁRAZOTT KÖLTSÉGVETÉS**

1. számú melléklet

**SAP Teljesítésigazolás MINTA**

**MÁV MAGYAR ÁLLAMVASUTAK ZRT.**

**Teljesítésigazolás**

|  |  |  |
| --- | --- | --- |
| **Szállító és Vevõ adatai** |  | **Rendelés adatai** |
| Szállító neve: |  | Szerződés Iktatószáma: |
| **XXXXX** |  | Beszerzési megrendelésszám: |
| Szállító telephelye: |  | Szállítólevélszám: |
| **XXXXX** |  | Fuvarlevélszám: |
|  |  | SAP teljesítésigazolás száma: |
| Vevõ neve: |  | Teljesítés dátuma: |
| **<VALLALAT\_NEVE>** |  |  |
| Vevõ székhelye: |  | Kiállító neve: |
| **<VALLALAT\_CIME>** |  | Telefonszám: |
| Számlaküldés címe: |  | Kiállítás dátuma: |
| **<SZAMLAZAS\_CIME>** |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sorszám** | **Cikkszám** | **Cikk megnevezése** | **Mennyiség** | **ME** | **Nettó egységár** | **Áregység** | **Pénznem** | **ME** | **Nettó érték** | **ÁFA összeg** | **ÁFA %** | **Hiánypótlandó előírt átvételi dokumentum** |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Teljes összeg: [SUMRECEIVED] + ÁFA

Tisztelt Partnerünk!

Kérjük, hogy a számla Megjegyzés rovatában szíveskedjenek feltüntetni a beszerzési megrendelés számát. A számlát a Teljesítésigazoláson szereplő mennyiséggel és értékkel, a hatályos ÁFA tv. előírásainak megfelelő teljesítési időponttal kérjük kiállítani. Ezen teljesítésigazolás egy másolati példányát a számlához csatolni szíveskedjenek, ellenkező esetben a számlát nem áll módunkban befogadni.

A teljesítésigazolás "Hiánypótlandó előírt átvételi dokumentum" oszlopában "X"-el jelölt tételei csak a szerződésben rögzített átvételhez szükséges dokumentum beérkezését követően kerülhetnek számlázásra.

1. számú melléklet

**Elektronikus-számla befogadás  
a MÁV-csoport vállalatainál**

A MÁV Szolgáltató Központ Zrt. – mint a MÁV-csoportba tartozó egyes gazdasági társaságok bejövő számláit kezelő szervezet – bejövő számla kezelő rendszere biztosítja az elektronikus számlák befogadását és automatizált feldolgozását. Az automatikus ellenőrzés, adatkinyerés elengedhetetlen számunkra, ezért a beérkező elektronikus számláknak meg kell felelni az alábbi formai követelményeknek:

1. A számlát **PDF formátumban** kell kibocsátani.
2. A PDF fájlnak tartalmaznia kell egy **beágyazott XML** formátumú állományt, amely a számla adatait tartalmazza. Beágyazott XML hiányában a számlát tartalmazó e-mailhez csatolt XML file is elfogadható. Az XML file felépítése lehet:

* az online számla adatszolgáltatások XML struktúrája:

<https://onlineszamla.nav.gov.hu/dokumentaciok> (az 1.1, 2.0, 3.0 verzió is megfelelő),

* az APEH 2009. évi közleményének 3. sz. mellékletekében közzétett formátum:

<https://www.nav.gov.hu/data/cms125806/e_szla_kozlemeny_2009_3_melleklet.pdf>,

* a 23/2014. (VI. 30.) NGM rendelet 3. sz. mellékletében a kibocsátott számlákról NAV felé teljesítendő adatszolgáltatásokra vonatkozóan előírt struktúra,
* a felsoroltaktól eltérő XML struktúra, kizárólag abban az esetben alkalmazható, ha ezt előzetes egyeztetést követően a MÁV Szolgáltató Központ Zrt. ehhez hozzájárul.

1. A PDF állományt **elektronikus aláírással** kell ellátni.
2. A számlákat a MÁV által **megadott e-mail címre** kell elküldeni, az e-mailhez **csatolt file-ként**. A billzone.eu, szamlakozpont.hu, szamlazz.hu, billingo.hu, felhoszamla.hu, printportal.hu, otpebiz.hu, szamlabefogadas.hu, ediarchive.eu rendszerek használata esetén a számla érkezéséről értesítő e-mailben lévő linkről is le tudjuk tölteni a számlát.
3. Egy **e-mail-ben csak egyetlen számla** küldhető.
4. Amennyiben a számlához **mellékletek** tartoznak, akkor a számlával együtt, ugyanabban az e-mailben kell megküldeni.

Amennyiben nem biztos benne, hogy elektronikus számlái megfelelnek a fentieknek, akkor az éles számlaküldés előtt kérjük, hogy tesztelési célból küldjön egy minta számlát az [eszamla-info@mav.hu](mailto:eszamla-info@mav.hu) e-mail címre, amely lehet

- egy fiktív adatokat tartalmazó, de formátumát tekintve az éles számlákkal megegyező számla,

- egy korábbi számlánk elektronikus másolata (ha ilyen módon archiválja kibocsátott számláit),

- egy éles számla is (ezt kérjük egyértelműen jelölje válaszában, hogy a számlát továbbítani tudjuk könyvelésre).

Amennyiben a fenti címre teszt számlát küld, akkor annak befogadó rendszerünkben történő feldolgozhatóságáról, és így az elektronikus számlázás alkalmazhatóságáról visszajelzést adunk.

A későbbi együttműködés megkönnyítése érdekében elektronikus számlakibocsátás előtt kérjük az alábbi adatok megküldésével jelezze e-számla kibocsátási szándékát a [szamlabefogadas@mav.hu](mailto:szamlabefogadas@mav.hu) e-mail címen:

* számlakibocsátó neve és adószáma,
* kapcsolattartó neve, telefonszáma és e-mailcíme.

Az elektronikus számla befogadás lehetőségét jelenleg az alábbi társaságok részére kiállított számlák esetén tudjuk biztosítani:

* 10856417-2-44 MÁV Zrt.
* 13834492-2-44 MÁV-START Zrt.
* 14130179-2-44 MÁV Szolgáltató Központ Zrt.
* 11267425-2-16 MÁV FKG Kft.
* 25776005-2-44 MÁV-HÉV Zrt.

1. számú melléklet

**Nyilatkozat Munkabiztonsági Szabályok elfogadásáról**

Jelen nyilatkozatot a MÁV Zrt. mint Ajánlatkérő által a **„*…………………………………”*** tárgyú ajánlatkérésben, az ajánlat részeként teszem.

Alulírott …………………………, mint a(z) ………………………………………… (cégnév, székhely………………),(továbbiakban:Társaság) cégjegyzésre jogosult képviselője – a jelen nyilatkozat mellékletét képező munkavédelmi melléklet gondos áttekintése után – kijelentem, hogy a munkavédelmi mellékletben foglalt szabályokat tudomásul veszem, és kötelezettséget vállalok arra, hogy a benne foglaltakat, valamint a mindenkor hatályos munkabiztonsági szabályokat a Szerződés teljesítése során betartom, illetve a munkát ennek megfelelően végeztetem munkavállalóimmal közreműködőimmel, alvállalkozóimmal.

Tudomásul veszem, hogy ha a Társaság részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a részemről munkabiztonsági feladatokat összehangoló (felügyelő) személyt tel.: ………....………………, e-mail: …………........…………… ) vagyok köteles kijelölni.

Tudomásul veszem, hogy a Társaság vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállaló oktatja ki a tevékenységéhez kapcsolódó közlekedésbiztonsági és helyi körülményekből adódó veszélyekről. Az oktatást végzőt a Területi Munkavédelem munkabiztonsági szakmai vezetője jelöli ki. (Területi munkavédelem Közép-Magyarország vezető elérhetősége **Geőcze Olivér**, tel.: **+36 (30) 211-6586**, e-mail: [geocze.oliver@mav-szk.hu](mailto:geocze.oliver@mav-szk.hu).)

Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a mindkét Fél képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje). Tudomásul veszem, hogy a Társaság által végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

Továbbá tudomásul veszem, hogy kötelességem a személyi sérüléssel járó és/vagy dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére (MÁV Szolgáltató Központ Zrt. Területi Munkavédelem Területi munkavédelem Közép-Magyarország vezető elérhetősége **Geőcze Olivér**, tel.: **+36 (30) 211-6586**, e-mail: [geocze.oliver@mav-szk.hu](mailto:geocze.oliver@mav-szk.hu)) azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

Tudomásul veszem, hogy amennyiben a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Társaság erre feljogosított munkavállalója a munkavégzést azonnal leállíthatja. A munkavégzés leállítását az elrendelőnek írásban a Felek tudomására kell hozni. A Társaság képviselője köteles a munkavégzés leállítására vonatkozó elrendelést tudomásul venni, valamint jelen nyilatkozat aláírásával a munkavégzés leállítására vonatkozó jogosultságot kifejezetten tudomásul veszem.

Kelt.:………………(helység, év/hónap/nap)

………………………………..

Cégszerű aláírás

P.H.

**MUNKAVÉDELMI MELLÉKLET**

**Preambulum**

1. Jelen Munkavédelmi Melléklet a „MÁV Csoport” tagjai által kötött szerződések, megállapodások (továbbiakban: Szerződés) általános munkabiztonsági szabályait, feltételeit tartalmazza.

b) A melléklet jogszabályi és egyéb normatív alapja:

* a munkavédelemről szóló 1993. évi XCIII. törvény
* a 77/2020. (VII. 03. MÁV Ért. 18.) EVIG sz. utasítás a felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről szóló utasítás.

(a továbbiakban együtt: munkabiztonsági szabályok)

**1. Általános rendelkezések**

1.1. Vállalkozó tudomásul veszi, és kötelezettséget vállal, hogy a munkabiztonsági szabályokat a Szerződés teljesítése során betartja.

Vállalkozó köteles betartani a kivitelezési munkák során a hatóság, szakhatóság által kiadott valamennyi munkabiztonsági, környezetvédelmi tárgyú dokumentumban (engedély, végzés, határozat, kötelezés stb.) foglalt követelményeket.

1.2. Az 1.1. pontban meghatározott kötelezettség kiterjed mind a Vállalkozóra, mind a Vállalkozóközreműködőire, és minden olyan személyre, aki a Szerződés teljesítése érdekében a MÁV Zrt. területére belép (továbbiakban együttesen: „Vállalkozó”)

Vállalkozó a kivitelezési munkáknál biztonsági és egészségvédelmi koordinátort köteles foglalkoztatni, akinek a nevét és elérhetőségét a kivitelezési munkák megkezdése előtt 5 munkanappal a MÁV Szolgáltató Központ Zrt. Munkavédelem Szervezet (munkavedelem@mav-szk.hu) részére köteles bejelenti.

1.3. Vállalkozó valamennyi engedélyezési-, bírálati-, kiviteli- megvalósulási tervdokumentáció készítésekor és a kivitelezés során köteles folyamatosan kapcsolatot tartani munkabiztonsági kérdésekben a MÁV Szolgáltató Központ Zrt. Munkavédelem Szervezetével.

1.4. Vállalkozó kötelezettséget vállal, hogy a jelen mellékletben meghatározott munkavédelmi követelményeket érvényesíti a vele szerződéses jogviszonyban álló további Vállalkozókkal, megbízottakkal, közreműködőkkel (közreműködő, közúti fuvarozó, szakértő stb.) szemben, amennyiben azokkal a MÁV Zrt. munkaterületén végeztet a Szerződés teljesítésével összefüggő munkát vagy szolgáltatást.

1.5. Jelen melléklet nem tartalmazza azokat a – jogszabályban, kötelező szabványokban, biztonsági szabályzatokban előírt – munkavédelmi szabályokat, amelyek vonatkozó előírásait a Feleknek – jelen melléklettől függetlenül is – ismerni és alkalmazni kell (pl. munkaköri alkalmasság, emelőgép biztonsági szabályzat, kémiai anyagok biztonsága stb.). Vállalkozó nyilatkozik, hogy valamennyi, a Szerződéssel kapcsolatos jogszabályt, illetve szabályzatot, kötelező szabványt ismeri – ideértve a munkavédelemre vonatkozó valamennyi jogszabályt, biztonsági előírást stb. is – és ezek betartására a munkavédelmi nyilatkozat aláírásával kötelezettséget vállal.

1.6. Vállalkozó kötelezettséget vállal, hogy a munkavégzéshez csak munkabiztonsági szempontból megfelelő állapotban lévő helyiséget, technológiai csatlakozású berendezést (pl. hatásos érintésvédelemmel ellátott villamos dugaszoló aljzatot, vízvételezési lehetőséget, stb.), gépeket, berendezéseket, eszközöket (pl. előírás esetén érvényes vizsgálati, üzemeltetési dokumentációk megléte stb.) használhat, alkalmazhat.

Az átadott eszközökkel végzett munka személyi feltételeit, valamint a munkaeszköz használatának időtartama alatt a munkaeszközre vonatkozó vizsgálati, karbantartási kötelezettséget – eltérő megállapodás hiányában – a Vállalkozó köteles biztosítani, illetve teljesíteni.

1.7. Állomási területen Vállalkozó köteles az átadott munkaterületet a munkavégzés időtartama alatt a közforgalom elől elzárt csatlakozási pontnál jól érzékelhetően jelölni.

1.8. Felek az átvett-átadott munkaterület munkabiztonsági állapotáról írásban nyilatkoznak, megállapításaikat a munkabiztonsági szabályokban foglaltaknak megfelelően rögzítik.

1.9. Az átadott-átvett munkaterület, valamint az ott lévő berendezések, eszközök, létesítmények biztonsági állapotának megőrzéséről, munkavédelmi szabályokban meghatározott kötelezettségek teljesítéséről a Vállalkozó gondoskodik, és felel az ennek elmulasztásából eredő kárért.

1.10.A Vállalkozó az átadási jegyzőkönyvben meghatározott időpont után – vagy bármely okból ettől eltérő időpontban – a munkaterület a munkabiztonsági állapotáról szóló írásbeli nyilatkozattal köteles visszaadni. A Vállalkozó a munkaterület visszaadásának meghatározott időpontjában várható módosítási igényét is köteles írásban jelezni, amelynek – közös megegyezéssel történő – módosítását Feleknek írásban kell rögzíteni.

1.11.A MÁV Zrt. a munkaterületet –közreműködő bevonása esetén – is a Vállalkozó részére adja át, illetve a Vállalkozótól veszi vissza.

**2. Közlekedés, anyagmozgatás, szállítás a vasúti vágányok között**

2.1. A vasúti vágányok közötti és a vasúti vágányokat keresztező közlekedésnél a Vállalkozó az egyes veszélyes tevékenységek biztonsági követelményeiről szóló szabályzatok kiadásáról szóló 17/1993. (VII.1.) KHVM rendelet 1. számú és 2. számú melléklet szerint köteles eljárni.

2.2. Vállalkozó tudomásul veszi, ha a közlekedés a vasúti vágányok között, vagy azokat keresztezve anyagmozgatás, szállítás céljából történik, be kell tartani a 2.1. pontban leírtakat valamint a „Biztonsági szabályok a vasúti vágányok közötti és a vasúti vágányokat keresztező anyagmozgatásnál, szállításnál” tárgyú rendelkezéseket

2.3. Vállalkozó kötelezettséget vállal, hogy a 2.1. és 2.2 pontban megjelölt utasításokat közreműködői, teljesítési segédei stb. részére átadja.

**3. Munkavégzés**

3.1. A Vállalkozó tudomásul veszi, hogy a munkavégzés – a belépési engedélyen kívül – csak írásbeli engedély birtokában kezdhető meg, ha egyéb biztonsági szabályok azt kötelezővé teszik (pl. villamos felsővezetékkel ellátott pályarészen végzett munkáknál, illetve rakodásnál).

3.2. A Vállalkozó kötelezettséget vállal arra, hogy munkavégzésnél a Megrendelő szakmai utasításaiban, biztonsági szabályzatokban, egyéb kötelező előírásokban meghatározott biztonsági követelményektől eltérő, a személyi biztonságot csökkentő feltételeket nem enged meg.

3.3. Vállalkozó tudomásul veszi, hogy a villamos vontatási berendezések közelében az idevonatkozó szakmai utasításokban (E.101., E.102.) foglaltaknak megfelelően köteles munkát végezni.

**4. Felügyelet alatt végezhető munkák és feltételei**

4.1. Vállalkozó tudomásul veszi, hogy ha a részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a Vállalkozó részéről munkabiztonsági feladatokat összehangoló (felügyelő) személyt köteles kijelölni.

4.2. A munkavégzés munkabiztonsági szempontból történő összehangolását (felügyeletét) ellátó személy a munkavállaló(k) felügyeletét köteles úgy ellátni, hogy a munkavégzést, azt ellátó személyek személyi biztonságát, egészségét és a forgalom lebonyolítását ne veszélyeztesse. A felügyeletet ellátó személyt a munkáltatója más tevékenységgel is megbízhatja, ha a felügyelet ellátása nem igényel folyamatos jelenlétet vagy odafigyelést.

4.3. A felügyelet ellátásával, tevékenységek munkabiztonsági szempontból történő összehangolásával megbízott munkavállaló a közlekedésbiztonságára vonatkozó utasításokat köteles betartani és betartatni.

4.4. Ha felügyeletet ellátó, a tevékenységeket munkabiztonsági szempontból összehangoló személy a MÁV Zrt. és/vagy a MÁV Szolgáltató Központ Zrt. munkavállalója, a felügyelet kizárólag vasútüzemi munkák jellegéből adódó biztonsági szabályok betartására irányul, de jogosult az általa aggályosnak vagy veszélyesnek ítélt esetekben is a 6.1. pontban meghatározottak szerint eljárni. A felügyelet ellátó felelőssége és kötelezettsége nem terjed ki a Vállalkozó – a Szerződésben foglaltak teljesítésére irányuló – szakirányú és egyéb tevékenységére vonatkozó biztonsági előírások és az elvárható ismeretekből következő magatartási szabályok betartásának ellenőrzésére vagy betartatására.

4.5. A felügyelet ellátásával csak a tevékenység jellegének megfelelő, a felügyelet ellátására szakmailag és orvosilag alkalmas személy bízható meg.

4.6. A felügyeletet ellátó személy köteles a helyszínen vagy a helyszín áttekintésre alkalmas helyen tartózkodni, ha a munkavégzés jellege, a munkaterület áttekinthetősége, illetve a vasútüzemi és a szolgáltatásait igénybe vevők biztonsága ezt szükségessé teszi. Ha helyszín áttekinthetősége nem oldható meg, a felügyeletet ellátó személy és a távolabb tartózkodók között rádióval vagy más alkalmas módon kell a kommunikációt biztosítani.

4.7. Ha munkaterület a vasút zárt területétől nem választható el, a kiállított munkaengedély birtokában szabad csak munkát végezni. A munkaengedély idő előtti visszavonásáról a Vállalkozót írásban kell értesíteni.

4.8. A 4.7. pontban meghatározott esetekben a munkavégzés munkavédelmi szempontból történő összehangolását végző felügyeletet a Vállalkozó vasúti szakképzettséget igénylő esetekben is elláthatja, ha rendelkezik a vasúti, vagy egyéb szakképzettséget igénylő (pl. vonatvezető, mozdonyvezető, pályamester, távközlőmester, blokkmester, figyelőőr, tolatásvezető stb.) tevékenységhez megfelelő szakképzettséggel, érvényes vizsgával, vizsgákkal és egyéb kötelező feltételekkel (pl. vonalismeret, helyismeret, orvosi alkalmasság stb.), valamint a szakképzettség és egyéb kötelező feltételek meglétét hitelt érdemlően igazolta.

**5. Ellenőrzés**

5.1. Vállalkozó tudomásul veszi, hogy a MÁV Zrt. ellenőrzésre jogosult munkavállalója a technológiai, személy és közlekedésbiztonságot befolyásoló előírások betartását jogosult ellenőrizni az átadott, elválasztott munkaterületen.

5.2. Az ellenőrzés megkezdése előtt a MÁV Zrt. munkavállalója ellenőrzési jogosultságát köteles igazolni.

5.3. A Vállalkozó az 5.1. és 5.2. pontokban foglaltakat köteles saját munkavállalói, illetve közreműködő tudomására hozni.

5.4. Vállalkozó – vasúti szakképzettséget igénylő – vasúti munkavégzéshez szükséges személyi feltételek teljesülését közreműködői vonatkozásában köteles ellenőrizni.

**6. A munkavégzés felfüggesztése**

6.1. Ha a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Vállalkozó erre feljogosított munkavállalója a munkavégzést azonnal leállíthatja.

6.2. A munkavégzés leállítását az elrendelő Félnek írásban a Felek tudomására kell hozni.

6.3. A Vállalkozó képviselője köteles a munkavégzés leállítására vonatkozó elrendelést tudomásul venni.

**7. Oktatás**

7.1. A Vállalkozó vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállalója vagy megbízottja bizonyíthatóan köteles a tevékenységéhez kapcsolódó közlekedésbiztonsági és helyi körülményekből adódó veszélyekről kioktatni. Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a Vállalkozó valamint a MÁV Szolgáltató Központ Zrt. képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje).

7.2. Vállalkozó tudomásul veszi, hogy az általa végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

7.3. Az oktatást végzőt a MÁV Szolgáltató Központ Zrt. Területi Munkavédelem munkabiztonsági szakmai vezetője jelöli ki.

7.4. A Vállalkozó munkavállalóinak munkavédelmi oktatására a Vállalkozó kötelezettséget vállal.

7.5. A Vállalkozóval szerződéses jogviszonyban álló vállalkozók (közreműködők, fuvarozók) munkavédelmi oktatásáról a Vállalkozó köteles gondoskodni jelen munkavédelmi mellékletben foglaltak, továbbá a Vállalkozó részére szervezett munkavédelmi oktatáson elhangzottak valamint az esetlegesen részére rendelkezésére bocsátott oktatási segédanyag alapján. A Vállalkozó a saját munkavállalói munkavédelmi oktatására – térítés ellenében – a MÁV Szolgáltató Központ Zrt.-től oktatót kérhet. Ebben az esetben az oktatás tartalmát és formáját külön szerződésben kell meghatározni.

**8. Több külső vállalkozó egyidejű munkavégzése a MÁV Zrt. területén**

8.1. Olyan munkahelyen, ahol különböző külső vállalkozók (munkáltatók) alkalmazásában álló munkavállalókat egyidejűleg foglalkoztatnak és a munkavégzés, illetve a munkaterület szervezési vagy egyéb intézkedésekkel nem határolható el, a munkavégzés munkabiztonsági szempontból történő összehangolásáért a Vállalkozó helyszíni vezetője felel.

**9. Balesetek, rendkívüli események**

9.1. Vállalkozó tudomásul veszi, hogy köteles a személyi sérüléssel járó és/vagy csak dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

9.2. Munkabaleset vagy veszélyeztetés esetén a Felek közös vizsgálatot kezdeményezhetnek, amelynek minden fél köteles eleget tenni, és a vizsgálathoz indokoltan szükséges és a vizsgálatot végzők által írásban pontosan megjelölt okiratokat a Felek kötelesek a vizsgálatot végzők rendelkezésére bocsátani.

**10. Záró rendelkezések**

10.1. Vállalkozó köteles írásban jognyilatkozatot tenni arról, hogy a munkát munkabiztonsági szempontból a mindenkor hatályos munkabiztonsági szabályok és a munkavédelmi mellékletekben foglaltak szerint végzi, illetve végezteti munkavállalóival és képviselőivel.

10.2.A munkavédelemre vonatkozó jogszabályokban, valamint a tervekben és a hatósági határozatokban foglalt munkabiztonsági szabályok nem vagy nem megfelelő tejesítéséből eredő a MÁV Zrt.-t és/vagy MÁV Szolgáltató Központ Zrt.-t ért közvetlen és közvetett károkért a Vállalkozó felel.

10.3.Vállalkozó tudomásul veszi, hogy amennyiben a MÁV Zrt.-nek – a területén hatósági munkabiztonsági ellenőrzéskor a kivitelezéssel kapcsolatban a Vállalkozó érdekkörében és vétkes közrehatása miatt –, illetve a MÁV Szolgáltató Központ Zrt.-nek bírságot kellene fizetnie, úgy azt a MÁV Zrt. és a MÁV Szolgáltató Központ Zrt. a Vállalkozóra hárítja.

10.4.Vállalkozó az ad-hoc látogatók számára olyan egyéni védőruházatot köteles biztosítani, amely egészségügyi szempontból a részükre kiadható.

10.5.Vállalkozó vállalja, hogy az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II.20) SZCsM-EüM. rendelet 6.§ (2) b) pontjában foglaltak szerint munkabiztonsági és egészségvédelmi tervet készít.

1. számú melléklet

**KÖRNYEZETVÉDELMI MELLÉKLET**

**Szerződés tárgya:**

**Teljesítés helye:**

**Teljesítés időtartama:**

**Munkavégzés jellege:** építési beruházás

A környezetvédelmi melléklet jogszabályi és egyéb normatív alapja a mindenkori hatályos

* a környezetvédelemről szóló törvény (jelenleg a 1995. évi LIII törvény),
* a vízgazdálkodásról szóló törvény (1995. évi LVII. törvény),
* a hulladékról szóló törvény (jelenleg a 2012. évi CLXXXV. törvény)
* 306/2010 (XII. 23) Korm. rendelet a levegő védelméről
* a természet védelméről szóló törvény (jelenleg a 1996. évi LIII. törvény),
* az építési és bontási hulladék kezelésének szabályairól szóló jogszabály (jelenleg a 45/2004. (VII. 26.) BM-KvVM együttes rendelet),
* az építőipari kivitelezési tevékenységről szóló jogszabály (jelenleg a 191/2009. (IX. 15.) Korm. rendelet)
* zaj- és rezgésterhelési határértékek megállapításáról szóló jogszabály (jelenleg a 27/2008. (XII. 3.) KvVM-EüM együttes rendelet)
* 225/2015.(VIII.7) Korm. rendelet a veszélyes hulladékkal kapcsolatos egyes tevékenységek részletes szabályairól

és ezen jogszabályok végrehajtási rendeletei.

**Kapcsolattartók, elérhetőségek**

A Szerződés teljesítése során környezetvédelmi kérdésekben az alábbi személyek jogosultak kapcsolattartásra:

* 1. Vállalkozó képviseletében:

Cég:

Név:

Telefon:

E-mail:

Megrendelő környezetvédelmi szervezetének képviseletében:

Szervezet: MÁV Szolgáltató Központ Zrt.

Beszerzési, Környezetvédelem, és Szállítási Üzletág

Környezetvédelem, szállítás, leltározás és vasúti tevékenység

Környezetvédelem és energia

(továbbiakban MÁV SZK Zrt. Környezetvédelem)

Területi környezetvédelem Közép

Név:

Telefon:

E-mail:

Általános környezetvédelmi elvárások

* 1. A jelen megállapodásban, és az elfogadott tervek műszaki leírásában meghatározott környezetvédelmi feltételeket a szerződést kötő MÁV Zrt. a vállalkozóval kötött szerződésben köteles érvényesíteni.
  2. Amennyiben az adott kivitelezéshez kapcsolódóan hatóság vagy szakhatóság dokumentáltan (engedély, végzés, határozat, kötelezés stb.) környezetvédelmi követelményeket támasztott, a Vállalkozó (beleértve valamennyi alvállalkozóját és közreműködőjét is) köteles azt betartani.
  3. A vonatkozó MÁV csoport környezetvédelmi tárgyú utasításaiban foglaltakról a munkakezdést megelőzően Vállalkozó vezetője vagy egy megbízottja részére a MÁV SZK Zrt. környezetvédelmi szervezete oktatást tart, emellett a Vállalkozó a környezetvédelmi követelményekről köteles a munkavégzés valamennyi résztevőjét szakszerű oktatásban részesíteni. Az oktatásról az 1.1 pontban megnevezett kapcsolattartó ad bővebb felvilágosítást.
  4. A Vállalkozó köteles a kivitelezés megkezdése előtt a munkára vonatkozó környezetvédelmi azonosítókat (KÜJ, KTJ, FAVI LAL, LM stb.) az illetékes hatóságtól megkérni. A továbbiakban valamennyi nyilvántartási és adatszolgáltatási kötelezettségét a saját azonosítóinak alkalmazásával kell teljesítenie.
  5. A Vállalkozó köteles az építési helyszínt és környékét, valamint az anyagok szállításával érintett területeket tisztán tartani, és a környezetet a legkevésbé károsító technológiát alkalmazni. Munkavégzése során, köteles az általában elvárható legnagyobb gondossággal eljárni, és mindent megtenni mindennemű környezetkárosítás megelőzése érdekében.
  6. Vállalkozó köteles az olyan várható hatásterületet meghatározni (számítással, kísérlettel vagy egyéb módon) a munkafolyamatok megkezdése előtt, amely várhatóan kárt okozhat a környező építményekben (vibrálás, szállítás, stb.). Ha a meghatározott hatásterületen belül épületek, építmények vannak, azok jelenlegi állagát a Vállalkozónak meg kell védeni, és a munkák során keletkezett esetleges károkat az érintettek részére meg kell téríteni. A hatásterületről „Hatásterületi nyilatkozat”-ban kell Vállalkozónak nyilatkoznia a munkakezdést megelőzően.
  7. Valamennyi (engedélyezési, kiviteli, megvalósulási) tervdokumentáció készítésekor, és a kivitelezés során, a Vállalkozónak folyamatos kapcsolatot kell tartania az érintett hatóságokkal, valamint a MÁV Zrt.-vel. A jogszabályok be nem tartásából eredő károkkal kapcsolatos költségek és az érintett hatóságok által kirótt bírságok, amelyek Vállalkozó közrehatására, vagy munkavégzésére visszavezethetőek, kizárólag a Vállalkozót terhelik.
  8. A Vállalkozó köteles a MÁV SZK Zrt. környezetvédelmi szervezetének a környezetvédelmi hatóság felé benyújtott és a hatóság által kiadott dokumentumokból másolati példányt átadni.
  9. Amennyiben a Vállalkozó nem tartja be a környezetvédelemre vonatkozó rendelkezéseket, a Szerződésnek megfelelően, a Műszaki ellenőr köteles a MÁV SZK Zrt. környezetvédelmi szervezet javaslatát figyelembe véve a jogszabályoknak megfelelően intézkedni.
  10. Rendkívüli esemény bekövetkezésekor a környezethasználó, jelen esetben a Vállalkozó köteles a hatályos jogszabály szerint (jelenleg: 1995. évi LIII Törvény 101. §) eljárni. A hatóság tájékoztatásával egy időben a MÁV SZK Zrt. környezetvédelmi szervezetét is értesíteni kell.
  11. A Vállalkozónak meg kell előznie, hogy az építési forgalomban a közutakra sár, por vagy egyéb szennyeződés kerüljön. Ha ez mégis megtörténne, a lerakódott szennyeződést a saját költségére azonnal és folyamatosan el kell távolítania.
  12. A munkák befejezésekor Vállalkozó köteles a munkaterületet tisztán visszaadni, és a szerződésben vállalt, hatóságok által hiánypótlás nélkül elfogadott, engedélyeket a MÁV Zrt. részére átadni.
  13. A Vállalkozó köteles felelős írásbeli nyilatkozatot adni, hogy a kivitelezés során valamennyi környezetvédelmi tárgyú jogszabályban, és más hatóság által kiadott dokumentumban foglalt előírásokat, kötelezettségeket betartotta.
  14. Amennyiben a munkavégzés során bármilyen környezeti elemet érintő szennyezést észlelnek vagy következik be, arról a vállalkozó azonnal köteles értesíteni az 1. pontban megjelölt környezetvédelmi kapcsolattartót illetve a MÁV Zrt.- t.

**Hulladékgazdálkodás**

* 1. A hulladékokkal kapcsolatos valamennyi dokumentumot (tervlapok, nyilvántartás, átadási bizonylatok, befogadó nyilatkozatok, bevallások) a MÁV SZ Zrt. környezetvédelmi szervezete jogosult ellenőrizni.
  2. Az építés során keletkezett hulladékokkal kapcsolatosan a mindenkor hatályos (jelenleg: veszélyesnek nem minősülő hulladék esetén a 2012. évi CLXXXV. törvény és az építési bontási hulladékokra vonatkozó 45/2004. (VII. 26.) BM-KvVM együttes rendelet, a veszélyes hulladékok esetén 225/2015. (VIII.7), Korm. rendelet) jogszabályokban foglaltakat kell betartani.
  3. Veszélyes hulladékok esetén vasúti szállítás során a RID[[1]](#footnote-1) a közúti szállítás során az ADR[[2]](#footnote-2) előírásait kell betartani.
  4. A kivitelezési technológia során keletkező hulladékokat szelektíven a hulladék fizikai és kémiai tulajdonságainak ellenálló módon kell gyűjteni.
  5. A Kivitelezési napló napi jelentés részében a 191/2009 Korm. rendelet szerint rögzíteni kell a keletkező hulladékok megnevezését, mennyiségét, hulladékazonosító (HAK) kódszám szerinti besorolását, elszállításának tényét, valamint a hulladék kezeléséhez igénybe vett létesítmény nevét, címét, KÜJ, KTJ számát.

A hulladék a kivitelezési technológia során keletkezik, ezért valamennyi hulladékkal kapcsolatos feladat végrehajtása a hulladékot termelő Vállalkozó kötelezettsége.

* 1. A Szerződés teljesítésének megkezdése előtt rögzíteni kell, hogy a keletkező hulladékok kezelését (szállítás, ártalmatlanítás, egyéb kezelés) a Vállalkozó saját maga teljesíti, vagy arra környezetvédelmi hatósági engedéllyel rendelkező alvállalkozónak ad megbízást. Az engedély hatályáról és érvényességéről a megrendelőnek meg kell győződnie. Amennyiben az engedélyek, a munkálatok várható befejezéséig lejárnak, a Vállalkozónak nyilatkozatot kell csatolnia azok meghosszabbításának, vagy az új engedélyek beszerzésének szándékáról.
  2. A hulladékokkal kapcsolatos valamennyi dokumentumot (tervlapok, nyilvántartás, átadási bizonylatok, befogadó nyilatkozatok, bevallások) másolati példányait a MÁV SZK Zrt. környezetvédelmi szervezet részére rendelkezésre kell bocsátani.
  3. A hulladékokkal való valamennyi tevékenységnél külön kell választani a saját kivitelezési technológiából és a bontásból származó hulladékokat.
  4. A kivitelezés során munkát végzők által termelt kommunális hulladékot a technológiai eredetű hulladékoktól elkülönítetten kell gyűjteni és elhelyezésükről gondoskodni.

**Talajvédelem**

* 1. A munkaterület átadás-átvétel során ki kell jelölni a munkálatok során keletkező anyagok és hulladékok ideiglenes tárolóit, magántulajdonban lévő ingatlanokon való deponálás nem engedélyezett.
  2. A talajra vonatkozó előírások betartása, feladatok elvégzése a Vállalkozó kötelessége.

**Vízminőség védelem**

* 1. A felszíni és a felszín alatti vizekkel kapcsolatos előírások betartása, feladatok elvégzése a saját tevékenységére vonatkozóan a Vállalkozó kötelessége.
  2. Amennyiben szükséges, az élővízbe történő csapadékvíz-bevezetések elé tisztító műtárgyat kell elhelyezni. A kivitelezés során az esetleges tisztító műtárgyak engedélyezéséről, karbantartásáról Vállalkozónak gondoskodnia kell.
  3. A vízi létesítmények, vagy műtárgyak hatósági engedélyeinek megszerzése a Vállalkozó feladata.
  4. A téli munkavégzésnél csak engedélyezett síkosság-mentesítő kerülhet felhasználásra.
  5. Az építéssel érintett területen a Vállalkozónak gondoskodni kell a felszíni vizek jogszabályokban foglaltak szerinti elvezetéséről.

**Levegőtisztaság védelem**

* 1. A levegőtisztaság védelemre vonatkozó előírások betartása, feladatok elvégzése a saját tevékenységére vonatkozóan a Vállalkozó kötelessége.
  2. Ömlesztve szállított anyagok esetében a kiporzásból eredő levegőszennyezést ponyvával való takarással kell megakadályozni.
  3. Deponálásnál a kiporzás megakadályozására locsolást vagy takarást kell alkalmazni.

**Zaj- és rezgésvédelem**

* 1. A zajvédelemre vonatkozó előírások betartása, feladatok elvégzése a saját tevékenységére vonatkozóan Vállalkozó kötelessége.
  2. Az elérhető legjobb technika alkalmazásával az építési munkálatokat úgy kell megtervezni, végezni, hogy a kapcsolódó valamennyi zajkibocsátás (pld. közlekedés, szállítás, munkagépek, stb.) együttes üzemelése mellett a környezeti zaj- és rezgésterhelési határértékek jogszabályban előírt zajterhelési határértékek maradéktalanul teljesüljenek.
  3. A munkavégzés a megfelelő akusztikai számítások, méretezések figyelembevételével kezdhető meg.
  4. A kivitelezési munkálatokat időben és térben úgy kell megtervezni, hogy a Felügyelőség által meghatározott határértékek maradéktalanul teljesüljenek.

**Természet- és tájvédelem**

* 1. A Vállalkozó köteles betartani az illetékes szakhatóság által előírtakat (hatásvizsgálat köteles vagy nem az érintett terület, vonalszakasz), amelyek lehetnek tervben, kötelezésben, végzésben stb. meghatározott feladatok.
  2. Természetvédelmi területen végzett munka csak a terület felügyeletét végző hatóság vagy eljáró hatóság engedélyével végezhető.

**Kártérítési felelősség**

* 1. A környezetvédelmi jogszabályokban, valamint a tervekben és a hatósági határozatokban foglalt követelmények nem vagy nem megfelelő hibás teljesítéséből eredő, a MÁV Zrt.-t ért károkért (támogatás megvonása, bírság, üzemeltetés felfüggesztése, környezeti károk felszámolása, harmadik személynek kifizetett kártérítés, stb.) a Vállalkozó felel.
  2. A szerződésben foglalt munkálatok végzésével összefüggésben a MÁV Zrt. területén végzett a környezet igénybevételével járó tevékenység tekintetében a Vállalkozó képviselői minősülnek környezethasználónak. A tevékenységükből keletkező környezetveszélyeztetés illetve környezetkárosítás esetén a megelőzés és helyreállítás költségei környezethasználót terhelik. Ezen felelősségük független attól, hogy bármely hatóság esetlegesen fentiek ellenére is a MÁV Zrt.-t kötelezi.
  3. A bekövetkezett környezetveszélyeztetés illetve károsítás esetén a Vállalkozó képviselői a MÁV Zrt.-vel együttműködnek abban, hogy a környezet védelmének általános szabályairól szóló 1995. évi LIII. törvény 102. § -ban foglaltak szerint a MÁV Zrt. kimentse magát egyetemleges felellősége alól. A kimentéssel kapcsolatos valamennyi költség – amennyiben az sikeres – a Vállalkozót terheli.

Budapest, 2021. …………….., 2021.

|  |  |  |
| --- | --- | --- |
| ……………………….. | ……………………………… | …………………………. |
| Puszpán János  beruházás lebonyolító igazgató | Szőnyi Péter  műszaki előkészítési osztályvezető |  |
| MÁV Zrt. | MÁV Zrt. |  |

**Megrendelő** **Vállalkozó**

1. RID: Veszélyes Áruk Vasúti Szállítására Vonatkozó Európai Szabályozás [↑](#footnote-ref-1)
2. ADR: Veszélyes Áruk Közúti Szállítására Vonatkozó Európai Szabályozás [↑](#footnote-ref-2)